ועדת החוקה, חוק ומשפט, כנסת 25, פרוטוקול מספר 211, 2023-12-26 00:00

שמחה רוטמן: צוהריים טובים

שמחה רוטמן:  אני פותח את ישיבת ועדת החוקה, חוק ומשפט בנושא תקנות חובת המכרזים (חרבות ברזל – התקשרויות מינהלת תקומה) (הוראת שעה), התשפ"ד-2023

שמחה רוטמן:      הופץ נוסח יותר מעודכן

שמחה רוטמן:  מי מציג אותו?     

אלעזר שטרן: אני מבקש שנעבור לפי הסדר על הדברים שכבר עשינו ונראה מה השתנה ונראה את הדברים החדשים

אלעזר שטרן:  אני מציע שמשרד האוצר יציג

אלעזר שטרן:       אם אנחנו הולכים אחורה לעניין ההגדרות וכולי, מוצע להוסיף הגדרות שנוגעות לפעולות איבה ומלחמה, הכרזה על מצב מיוחד בעורף, פעולות צבאיות משמעותיות

שמחה רוטמן: אלה ההגדרות הסטנדרטיות

אלעזר שטרן: כן

אלעזר שטרן:  הגדרות סטנדרטיות שבזמן האחרון מופיעות בדברי החקיקה

אלעזר שטרן:  יש תיקון אחד בתקנה 3(35)

אלעזר שטרן:  הפטור החדש שרוצים להוסיף לעניין הסתמכות על מכרזים של משרד בעקבות ההערה של יושב-ראש הוועדה בדיון הקודם

אלעזר שטרן:  בשלב הראשון של התקשרות באישור ועדת המכרזים הסכום עלה מ-150 ל-300,000

אלעזר שטרן:  זה תיקון אחד שנעשה אחורה

אלעזר שטרן:      תיקון שני שנעשה אחורה, זה הדבר האחרון עליו דיברנו, זה הנושא של הפרסום, תקנה 1ג המקורית שהממשלה רצתה, בנוסח המקורי, שיהיה ניתן לפרסם פטור ממכרז רק לאחר שלושה חודשים

אלעזר שטרן:  כאן יש נוסח מעודכן שמצמצם את מה שהממשלה ביקשה ומעמיד את זה לא על שלושה חודשים אלא על 14 ימי עבודה

אלעזר שטרן:  אני כן אציין ש-14 ימי עבודה, אלה שלושה שבועות

שמחה רוטמן: תפנה אותי לסעיף בתקנות

אלעזר שטרן: בתקנות זאת תקנה 1ג

שמחה רוטמן: "החליטה מינהלת תקומה לבצע התקשרות שלא באמצעות מכרז לפי תקנות אלה, למעט התקשרות לפי תקנה 3(1), תעביר את החלטתה המנומקת לוועדת הפטור בתוך חמישה ימי עבודה ממועד קבלת ההחלטה, וכן תפרסם אותה באתר האינטרנט ולא יאוחר מ-14 ימי עבודה ממועד קבלת ההחלטה"

אלעזר שטרן: יש משהו שמראש לא טעון מכרז, שזה בסכומים הקטנים ויש דברים שטעונים מכרז

שמחה רוטמן: אבל יש (1) ויש 1(א)

שמחה רוטמן:  (1) הוא התקשרות ששוויה אינו עולה על 100,000

שמחה רוטמן:  1(א) הוא התקשרות ששוויה אינו עולה על 200,000

שמחה רוטמן:  הפטור הזה הוא רק על (1) ולא על 1(א)

שמחה רוטמן:  זאת אומרת, על 1(א), מה שמיוחד להם, הם כן יצטרכו

עדי קול: כמו שאתה דורש החלטת ועדת מכרזים

שמחה רוטמן: "החליטה מינהלת תקומה לבצע התקשרות שלא באמצעות מכרז לפי תקנות אלה, למעט התקשרות לפי תקנה 3(1), תעביר את החלטתה המנומקת לוועדת הפטור בתוך חמישה ימי עבודה ממועד קבלת ההחלטה, וכן תפרסם אותה באתר האינטרנט ולא יאוחר מ-14 ימי עבודה ממועד קבלת ההחלטה"

קריאה: שהם שלושה שבועות

אלעזר שטרן: הנוסח הנוכחי בתקנות הוא בתוך חמישה ימי עבודה

אלעזר שטרן:  הבקשה המקורית של הממשלה הייתה עד שלושה חודשים

שמחה רוטמן: בכל מקרה, זה סעיף הוא הוראת שעה עד 30 באפריל 2024?     

קריאה: כן

שמחה רוטמן: בהתחלה דיברתם על חצי שנה ועכשיו זה ירד

עדי קול: נכון

שמחה רוטמן: חוץ מהנושא של הפטור של הארכת משך הפרסום, יש איזשהו זמן של השגה שזה קשור אליו?     

עדי קול: לא

עדי קול:  זה 3(29)

אלעזר שטרן: זה ספק יחיד

שמחה רוטמן: ספק יחיד שעוד לא דיברנו עליו

אלעזר שטרן: בדיון הקודם עוד לא דיברנו עליו

אלעזר שטרן:  גם כאן הם הציעו שינוי

שמחה רוטמן: אני חייב לומר שדווקא בגלל הפטורים המיוחדים של מינהלת תקומה, אני לא רוצה לתת לה כלל מיוחד לפרסום

שמחה רוטמן:  יכול להיות שהיא צריכה קיצור משך זמני ההשגות וכל מיני תחומים - הכללי, הפרטי, העתירות – כדי שהם ידעו ודאות ולצאת לדרך, את זה אני מבין, אבל הפרסום, בואו נשמור את סוגיית הפרסום להמשך

שמחה רוטמן:  אדוני היועץ המשפטי, אני מציע שנעבוד לפי סדר התקנות, נעבוד לפי הצהוב ואז נעבוד לפי הכחול

שמחה רוטמן:      בצהוב יש לנו את ההכרזה על מצב מיוחד בעורף שכבר הקראנו אותה

שמחה רוטמן:  מינהלת תקומה, עליה דיברנו

שמחה רוטמן:  פעולות איבה, פעולות המלחמה, הגדרות שכבר קיימות בכל החוקים האחרים שדיברנו עליהם וזה רלוונטי להמשך

שמחה רוטמן:      סעיף 3(1)

אלעזר שטרן: זה שייך לדיונים שהתקיימו השבוע ובשבוע שעבר וההערות של יושב-ראש הוועדה לעניין התחולה של זה , גם על משרדים אחרים

אלעזר שטרן:  הנוסח שהאוצר שלח אתמול בלילה, אפשר לראות את זה בנוסח המשולב – ניסיתי להציג את זה בצורה גרפית – שבעצם יש הוראות שונות לעניין התקשרויות של מינהלת תקומה עצמה ויש הוראות שונות לעניין התקשרויות של משרדי ממשלה אחרים שהן מתכתבות אחת עם השנייה אבל הן לא זהות אחת לשנייה או לפחות בחלק מהמקרים

אלעזר שטרן:  בחלק מהמקרים כן ובחלק מהמקרים לא

אלעזר שטרן:       בנושא של תקנה 3(1), שזו התקנה של הפטור, התקשרויות נמוכות שאינן חייבות במכרז, אם לעניין מינהלת תקומה מוצע להעלות את הסכומים מ-50,000 ל-100,000 ו-200,000 עם ועדת מכרזים, ובסך הכול לא יותר מצבר התקשרויות שמגיע ל-400,000 - לעניין התקשרות של משרד ממשלתי זה מ-50,000 ל-100,000 ומ-100,00 ל-200,000

שמחה רוטמן: זאת אומרת, בדיון הקודם אני אמרתי שאנחנו לא יכולים לייצר סיטואציה של פער בהחלטות הרגילות של משרד אל מול המינהלת כי אז מה שקורה זה שכל משרד שמתקשה במשהו וצריך להתקשר ב-51,000 שקלים אומר למינהלת תקומה שאם זה משהו שאפילו קרוב - - -     

יואב סגלוביץ': מינהלת תקומה לא עובדת אצלם

שמחה רוטמן: לא עובדת אצלם

שמחה רוטמן:  זאת בדיוק הבעיה

שמחה רוטמן:  זה יגרום לה לעבוד אצלם

יואב סגלוביץ': לא, כאן אני מתנגד קונספטואלית לעניין

יואב סגלוביץ':  מינהלת תקומה היא מקרה ייחודי, עם החלטה ייחודית ועם תקנות ייחודיות

יואב סגלוביץ':  רם רוצים כאן עכשיו לפתוח את הכול, אנחנו באירוע אחר ולא באירוע של מינהלת תקומה ואני מתנגד לזה

שמחה רוטמן: בסדר

אלעזר שטרן: אני כן אעיר אדוני שבנוסח שהאוצר שלח – לפחות לגבי התקנה הזאת, על תקנות אחרות ההערה הזאת לא תקפה - מדבר לגבי כל משרד גם אם זה לא קשור לתוכן הפעילות של המשרד

שמחה רוטמן: נכון

שמחה רוטמן:  האמירה שנאמרה כאן, נאמרה בצורה מאוד חדה וברורה, גם בטיוטת התקנות שהציע החשב

שמחה רוטמן:  החשב אמר, עוד לפני כל אירוע המלחמה, שהוא רוצה להעלות את תקרת הפטור כי התקרה נמוכה מדיי

שמחה רוטמן:  אמרתי, אתה רוצה לעשות את זה, תעשה את זה, זה מצוין

שמחה רוטמן:  בינתיים זה התעכב עד שיעשו, בסדר גמור

שמחה רוטמן:  משרדי ממשלה צריכים לעבוד, בוודאי כאשר מדובר בטיפול במפונים, מול הרבה מאוד משרדים

שמחה רוטמן:  יש את משרד התיירות, את משרד החינוך, את משרד הבריאות וכולי

שמחה רוטמן:  כל משרד שעובד על טיפול במפונים או אפילו על נושאים שהם קרובים או משיקים

שמחה רוטמן:  הביקורת על הסכום הנמוך מדיי בהשוואה לעיריות וכל הדברים האלה, אלה דיונים שכבר היו ואני לא חוזר אליהם

שמחה רוטמן:  האמירה שלי ושל רוב היושבים כאן הייתה שלייצר סיטואציה שבמינהלת תקומה יש מסלול ירוק והמשרדים האחרים תקועים – בעיניי לא לגיטימי

יואב סגלוביץ': לא לגיטימי לקחת את מינהלת תקומה שהוקמה על משהו מיוחד ועכשיו פורצים את הגדרות לכולם

שמחה רוטמן: או-קיי

שמחה רוטמן:  שמעתי

יואב סגלוביץ': מבחינתי זה לא לגיטימי

אלעזר שטרן: ההערה שלי הייתה שאני לא מתווכח אלא אני רק מעיר את תשומת הלב שהניסוח של התקנה הזאת לפי האוצר בכלל לא קשור לנושאים של המפונים

שמחה רוטמן: נכון

אלעזר שטרן: אם המטרה הייתה פשוט לאמץ את ה-

אלעזר שטרן:  – אין סיבה לעשות את זה בהוראת שעה

שמחה רוטמן: נכון

שמחה רוטמן:  אני מסכים

שמחה רוטמן:  הייתי רוצה שהדבר הזה יהיה ארוך אבל זה הובא כהוראת שעה

שמחה רוטמן:  אמרתי שיש שני אלמנטים

שמחה רוטמן:  יש אלמנט אחד שבא ואומר שבתקופה הזאת אנחנו רוצים מהירות ביצוע

שמחה רוטמן:  האם אנחנו רוצים שרק מינהלת תקומה תעבוד מהר וכל המשרדים האחרים יגמגמו?     

יואב סגלוביץ': לא

יואב סגלוביץ':  אנחנו רוצים שכל המשרדים האחרים יעבדו טוב

יואב סגלוביץ':  אנחנו רוצים שמינהלת תקומה תעבוד מהר כי לשם כך הקימו אותה

יואב סגלוביץ':  לכן היא מקבלת את מה שמקבל כל משרד אחר

יואב סגלוביץ':  אתה אומר שנעשה את זה על כולם, זה בסדר אבל אתה לא שר האוצר ואתה לא הממשלה אלא אתה הכנסת

יואב סגלוביץ':  גם אני בכנסת ואני חושב הפוך ממך בצורה קיצונית

שמחה רוטמן: שמעתי

שמחה רוטמן:  תודה

יואב סגלוביץ': אתה מגיע והעולם מתהפך

יואב סגלוביץ':  אתה אומר לי הכול בסדר

יואב סגלוביץ':  לא הכול בסדר

שמחה רוטמן: הכול בסדר שאתה חושב אחרת ממני

שמחה רוטמן:  אתה יכול להוריד טונים ולהירגע

יואב סגלוביץ': אני מאוד רגוע

שמחה רוטמן: אתה מגיע לדיון שלישי וזה בסדר גמור

שמחה רוטמן:  נאמרו כאן דברים, ניתנו כאן ריג'קטים, הגיע משרד ומציע הצעה שאתה לא אוהב אותה

יואב סגלוביץ': לא שאני לא אוהב אותה, אני מנסה להסביר גם למשרד וגם לך שזו לא הייתה הכוונה בהקמת מינהלת תקומה

יואב סגלוביץ':  אם על הדרך אתם רוצים לעשות שינוי בסדר שני, אני חושב שזו לא הדרך הנכונה

יואב סגלוביץ':  אתה אומר לי שזו הכוונה של הקמת מינהלת תקומה? התשובה היא חד משמעית לא ואני רוצה לשמוע מה אומר משרד האוצר

יואב סגלוביץ':  האם זו הכוונה של הממשלה? זה נכון שאני אופוזיציה אבל אני אומר שוב שיש כאן משהו הפוך

שמחה רוטמן: אני לא מבין את האמוציות

יואב סגלוביץ': אני אסביר לך את האמוציות

שמחה רוטמן: אתה שלא תסביר לי

שמחה רוטמן:  אני אומר לך שאני לא מבין את האמוציות

שמחה רוטמן:  היו כאן דיונים ארוכים וממצים

יואב סגלוביץ': אתה רואה, למדתי משהו

שמחה רוטמן: היו כאן דיונים ארוכים וממצים, הוסבר, כולל כאשר נכח כאן ראש מינהלת תקומה, ואתה רוצה עכשיו את כל הדברים ואני לא חושב שזה הזמן

שמחה רוטמן:  תעקוב בבקשה אחרי הפרוטוקול ותצפה

יואב סגלוביץ': למה אתה חושב שלא עקבתי?     

שמחה רוטמן: הכול בסדר

שמחה רוטמן:  עכשיו אני אומר ששמעתי, תודה, הריג'קטים נשמעו בדיוני הוועדה, אתה יכול לא לאהוב את זה, יכול להיות שנגיע להצבעה, יכול להיות שיהיה רוב ומיעוט, הכול בסדר, אבל אתה לא יכול לבוא ולהגיד לי - - -     

יואב סגלוביץ': אני יכול ואני עושה את זה

יואב סגלוביץ':  אני חושב שמה שעושים כאן עכשיו זה מעקף לכל עבודה נורמלית ומסודרת במשרדי הממשלה

יואב סגלוביץ':  אמרתי גם בדיון הראשון

יואב סגלוביץ':  כל הסיפור הזה שכאילו אי אפשר לעבוד, שאתה התחלת איתו – אפשר

יואב סגלוביץ':  מי שיודע לעבוד, עובד

יואב סגלוביץ':  מי שלא יודע לעבוד, לא עובד

יואב סגלוביץ':  מינהלת תקומה היא אירוע אחר

יואב סגלוביץ':  היא נולדה כאירוע אחר

שמחה רוטמן: תודה

שמחה רוטמן:  הנושא של ההגדלה ל-100,000, אני לחלוטין מסכים שהוא צריך להיעשות כהוראת קבע

שמחה רוטמן:  אני מסכים איתו לחלוטין

שמחה רוטמן:  אני חושב שכאשר הגיע משרד הפנים ואמר שהמספרים, בכלל 140, והגיעו אנשים ואמרו שבחברות ממשלתיות המספרים הם 600,000, אז הסיטואציה בה משרד ממשלתי מוגבל יותר ממינהלת תקומה, יותר מרשות מקומית, אפילו יותר מרשות מקומית קטנה, שם זה 75,000, הסיטואציה הזאת לא הגיונית, היא מייצרת אנומליות, היא מייצרת הסטה של פרויקטים, בוודאי כאשר יש חפיפה עם מינהלת תקומה ומינהלת תקומה, כהגדרתה, יש לה הרבה חפיפה עם הרבה משרדים

יואב סגלוביץ': ישב כאן ראש מינהלת תקומה

יואב סגלוביץ':  הוא נתן את ההסבר שאין לו שום מגבלה

שמחה רוטמן: תודה

שמחה רוטמן:  עמדתך נרשמה

שמחה רוטמן:  ישב כאן ראש מינהלת תקומה והסביר שאין לו מגבלה ואם כן, למה אנחנו צריכים לתקן תקנות? לא הבנתי

שמחה רוטמן:  למה אנחנו צריכים לתקן את התקנות?     

יואב סגלוביץ': זה לא מה שהוא אמר

יואב סגלוביץ':  הוא אמר שמה שאתה העלית בדיון מולו שכאילו יש בעיה ולכן אי אפשר לבצע ברשויות מקומיות, הוא אמר שזה לא נכון

יואב סגלוביץ':  זה מה שהוא אמר

שמחה רוטמן: הוא לא אמר את זה

יואב סגלוביץ': אמר את זה

שמחה רוטמן: לא אמר את זה

שמחה רוטמן:  ממש לא אמר את זה

שמחה רוטמן:  בכל מקרה, החפיפה היא משרדי ממשלה, החפיפה היא רשויות מקומיות קטנות, מועצות אזוריות שם זה 75,000

שמחה רוטמן:  אמרנו למשרד הפנים שאנחנו מקווים שהם יתקנו בהתאם ושהסכומים והמגבלות יהיו דומים

שמחה רוטמן:  בכל מקרה, בעקבות ההערות בדיונים הביא משרד האוצר את הצעתו וזו הצעתו לפיה הכלל לגבי מינהלת תקומה יהיה שההתקשרות של 100,000, המגבלה הכללית היא 400,000 ובהתקשרות של 200,000, אישור ועדת המכרזים

יואב סגלוביץ': אני יכול לשאול שאלה את משרד האוצר?     

שמחה רוטמן: כן

יואב סגלוביץ': אני רוצה להבין מדוע היה צורך בשינוי העמדה הזאת

יואב סגלוביץ':  מה גרם לעשות שינוי בעמדה? אני רוצה את חוות הדעת המקצועית שלך מדוע צריך את זה

עדי קול: אני אסביר

עדי קול:  אנחנו שמענו את הערות יושב-ראש הוועדה ביחס לפער שייווצר וההשפעות שיכולות להיווצר כתוצאה מהדבר הזה בין המשרדים לבין מינהלת תקומה והשפעות שיכולות להיות לזה על מינהלת תקומה, לספק, להתקשרויות - במקרה הזה אלה סכומים קטנים של עד 100,000 שקלים - למינהלת תקומה

עדי קול:  לכן קיבלנו את זה במובן הזה שחשבנו שנכון לאפשר בעניינים שנוגעים לפעילויות מינהלת תקומה או לפעילויות שנוגעות למלחמה, נכון שיהיה את זה גם לשאר המשרדים

עדי קול:      אם כך למה החלנו את זה באופן כללי ללא הגבלה על סוג ההתקשרויות? התשובה היא שמאחר שמדובר בהתקשרויות קטנות ומאחר שהשאלות שוועדות המכרזים ייאלצו להידרש אליהן, השאלה אם זה רלוונטי לתקומה או האם זה לא רלוונטי לתקומה, האם זה חצי רלוונטי לתקומה או חצי רלוונטי למלחמה

עדי קול:  כלומר, הדיונים האלה שיכולים להיות במשרדים באשר לשאלה האם ההתקשרות המסוימת הזאת מסווגת בצורה נכונה ביחס לפטור הזה - חשבנו שכדי לחסוך את הדיונים האלה, מאחר שמדובר בסכומים קטנים

עדי קול:       מאחר שבתזכיר הגדול שפרסמנו הסכמנו באופן עקרוני להעלות את הסכום מ-3

עדי קול: 1 ל-100,000 שקלים, חשבנו שלא נכון להתחיל לקבוע סיווג ספציפי להתקשרויות שיוכלו להיות מעל 100,000 שקלים ולאפשר את זה באופן רוחבי

יואב סגלוביץ': אני מבין שאתם לוקחים עכשיו את האירוע הזה, עושים הקדמה למה שאתם רוצים לעשות בעתיד, בלי דיון, וקוראים לזה סיפור של תקומה

עדי קול: לא

עדי קול:  אני אסביר למה לא

עדי קול:  אנחנו מדברים כאן על הוראת שעה לשנה ואני אסביר גם יותר מזה

עדי קול:  לנו אין עניין לעשות הקדמה של הדבר הזה מכיוון שאנחנו רוצים שהתזכיר ההוא יעבור כמכלול אחד, מכיוון שיש בו עניינים מסוימים בהם אנחנו כביכול משחררים למשרדים ומקלים עליהם ומצד שני מגבירים בקרה

עדי קול:  לכן האינטרס שלנו הוא דווקא לא לפרק את הרפורמה הכוללת ולהביא אותה כמקשה אחת

עדי קול:  במקרה הזה, זה שיקול מסוים למה לתת בהוראת השעה הזאת את ההקלה הזאת באופן כולל ולא לתת אותה רק להתקשרויות שנוגעות לתקומה או למלחמה

יואב סגלוביץ': היום כל ההתקשרויות הן באותם סכומים, לא קשורות, לא לתקומה ולא למלחמה

יואב סגלוביץ':  זאת האמירה שאתה אומר לי

שמחה רוטמן: נכון

יואב סגלוביץ': מכאן אני מבין למה צריך אחר כך את התזכיר הגדול, אם עשיתם את זה עכשיו 

עדי קול: זה פרט אחד קטן מאוד מתוך התזכיר הגדול

יואב סגלוביץ': עדיין אני שואל האם הפרצה הזאת שאתם פורצים פה עכשיו לא מוגזמת, בלי שום פיקוח ובקרה נורמלי, בשם המלחמה ובשם התקומה

עדי קול: פיקוח ובקרה נורמלית, כל התקשרות כזאת עוברת את הגורמים המוסמכים במשרד

עדי קול:  היא עוברת חשב וכולי

עדי קול:  במקרים מסוימים יש צורך בביצוע תיחור

עדי קול:  זה לא שעכשיו בא פקיד במשרד, חותם על 90 מיליון שקלים

שמחה רוטמן: על זה יש הנחיית חשב כללי בת 18 עמודים

אלעזר שטרן: דודי, לגבי הנימוק הראשון שהעלית, אני אעיר שבתקנות בהמשך אתם כן עשיתם את ההבחנה הזאת בין פעולות

שמחה רוטמן: נכון

עדי קול: אלה סכומים קטנים וחשבנו שזה לא נכון

שמחה רוטמן: יש כאן פער שעדיין נותר ומעורר את אותן בעיות עליהן דיברנו בדיונים הקודמים ואלה ה-214 כאשר התקרות שונות

שמחה רוטמן:  יש כאן פער לטובת מינהלת תקומה

שמחה רוטמן:  אני מעיר עליו

שמחה רוטמן:  אנחנו נמשיך ונסתכל על הכול אבל אנחנו עוברים ורואים את השינויים

שמחה רוטמן:  יש כאן פער שעלול לייצר מורכבות

ינון אלרועי: משרד הכלכלה והתעשייה

ינון אלרועי:  אני רוצה להזכיר לכל הנוכחים - ואנחנו כמובן תומכים מאוד בכל ההקלות הספציפיות שיאפשרו את פעילות מינהלת תקומה בצורה מהירה יותר - שכאשר מסתכלים על רכש ממשלתי, רוב הרכש הממשלתי בכמות, אני לא מדבר כרגע על כסף, הוא ב-3

ינון אלרועי: 1 של ה-50,000 שקלים

ינון אלרועי:  צריך לזכור כבודו שכאשר אתם תעלו עכשיו לכל המשרדים בצעד הזה כרגע – כאשר לא זו הייתה התכלית – אתה לא תאפשר לעשות העדפת תוצרת הארץ

ינון אלרועי:  בסופו של דבר באים עם שלוש הצעות מחיר

ינון אלרועי:  יכול להיות שאפילו מציעים מכל האזור של מינהלת תקומה לא יוכלו לקבל העדפה בגין כך

שמחה רוטמן: דיברנו על זה גם בדיון הקודם כולל האמירות שאני אשמח שגם יחזרו עליהן

שמחה רוטמן:  אם אני זוכר את הנתונים שהחשב הכללי הציג, נאמר שדווקא ברכישות הקטנות האלה זה יותר לעסקים קטנים ובינוניים ולעסקים מקומיים

בני מנחם: אני רוצה להעיר למשרד הכלכלה שהגשנו את זה בתזכיר חוק והייתה עבודה בין-משרדית ענפה שהמליצה על זה והם היו שותפים מלאים להמלצה הזאת

שמחה רוטמן: לא נפתח את הדיון הזה

ינון אלרועי: אדוני היושב ראש, אין כאן דיון

ינון אלרועי:  אני מקבל את הגערה באהבה

ינון אלרועי:  אני רק אומר שמאחר והסברתם שההעלאה ל-100,000 שקלים הייתה עם כל מיני צעדים נוספים, אני חושב שכן צריך לעשות אותו כמשהו קבוע ולא 100,000 כשאתה לא מוסיף את הדברים אחרים

שמחה רוטמן: בכל מקרה אנחנו עוסקים כאן בהוראת שעה

שמחה רוטמן:  שוב, אני מזכיר שכאשר לפחות בכל הנוגע להשוואה לרשויות מקומיות, ברשויות מקומיות היינו כמעט ב-150,000 שקלים ובחברות ממשלתיות ב-600,000 שקלים

שמחה רוטמן:  זאת אומרת, הפער הזה, חבל שנתעסק בו כי בעיניי ההמשך הוא הרבה יותר חשוב

שמחה רוטמן:      בכל מקרה, זאת המשוואה

שמחה רוטמן:  התקשרות ו-100 ו-200

אלעזר שטרן: ההתקשרות המשך, למעשה זה מוצג כאן כאילו כשתי חלופות אבל זה אותו דבר

אלעזר שטרן:  המספרים הם אותם מספרים

שמחה רוטמן: התקשרות המשך משווה לאותו המשך

אלעזר שטרן: יש השוואה

שמחה רוטמן: זה לפי המשרדים, לפי אותו כלל של ההתקשרויות הקטנות

אלעזר שטרן: נכון

אלעזר שטרן:  גם כאן אין דווקא קשר

שמחה רוטמן: נכון

אלעזר שטרן:  יש דברים שעוד לא דנו עליהם

אלעזר שטרן:  עוד לא הגענו לסעיף 3(36)

שמחה רוטמן: זה הזמני

שמחה רוטמן:  את ה-(35) כבר הסברת

אלעזר שטרן: את (35) הסברתי

אלעזר שטרן:  שם יש בדרגה הראשונה

שמחה רוטמן: זו הפנייה למאגר של משרדים אחרים

שמחה רוטמן:  הערנו את התיקון לגבי (35) וגם שם שאלנו למה את הגמישות הזאת אנחנו לא נותנים לכל משרד

שמחה רוטמן:  אתם רוצים להסביר? אז דיברתם על המאגר

שמחה רוטמן:  זה קשור למאגר המרכזי?     

רוני מר: יש שם שני דברים

רוני מר:  יש את אימוץ המכרז, (35) מדבר על אימוץ המכרז, הנושא עליו אתה מדבר של מאגרים נמצאים בשתי תקנות אחרות אבל באותו קונספט

אלעזר שטרן: תקנה 5 ותקנה 6

רוני מר: השימוש במאגרים, המשרד יכול להשתמש במאגרים באמצעות - - -     

שמחה רוטמן: זו ההתקשרות של משרד, של מינהלת תקומה עם ספק של משרד

שמחה רוטמן:  לאפשר להם להשתמש במכרזים הפעילים במשרדים אחרים

רוני מר: עם ספקים שזכו

שמחה רוטמן: זה דבר שנוגע רק להם כי להם אין התקשרויות פעילות

שמחה רוטמן:  אנחנו רוצים לתת ולכן זה לא רלוונטי לאחרים

רוני מר: לאפשר להם לעבוד יותר מהר

שמחה רוטמן: השינוי שנעשה בעקבות הדיון, אמרנו שהסכומים של (35(א)(ב)(1) במינהלת תקומה, לא יהיה רלוונטי כי מותר לה לעשות 200,000 עצמה כך שאף פעם היא לא תשתמש ולכן העליתם את זה ל-300,000

שמחה רוטמן:  בסדר גמור

שמחה רוטמן:  זה למינהלת תקומה

שמחה רוטמן:       נדבר על (36) או שאתה רוצה שנחכה?     

אלעזר שטרן: זאת נקודה שעוד לא התחלנו בה

שמחה רוטמן: אם כן, לא נדבר עליה כרגע

שמחה רוטמן:      אנחנו נצא להפסקה קצרה כי אנחנו צריכים לאשר הכרזה לפי חוק ה-VC

יואב סגלוביץ': קרה היום משהו מיוחד?     

שמחה רוטמן: חלף שבוע מאז חוקקנו את הוראת השעה של ההכרזה

שמחה רוטמן:  זה התעכב עד הרגע האחרון, כדרכם

שמחה רוטמן: אנחנו מחדשים את הדיון בתקנות חובת המכרזים (חרבות ברזל – התקשרויות של מינהלת תקומה)

שמחה רוטמן:  היינו בסעיף 3א

אלעזר שטרן: סעיף 3א הוא סוגיה שעדיין לא דנו בה, זה נושא של ספק יחיד

אלעזר שטרן:  השאלה אם אתה רוצה לדון בה עכשיו או שעכשיו נחזור ל-(36) ונגיע אחר כך ל-3א      

שמחה רוטמן: נחזור אליהם אחר כך

אלעזר שטרן: תיקון נוסף שנעשה בסעיף 5א

שמחה רוטמן: מה עם 5ד, פנייה תחרותית, גם זה ספק יחיד? לא

שמחה רוטמן:  זה פשוט ההמשך של רשימת המציעים

אלעזר שטרן: רשימת המציעים

שמחה רוטמן: גם כאן ההסבר היה שמשרדים מנהלים את רשימות המציעים שלהם אבל מינהלת תקומה יכולה לפנות לרשימות מציעים שכבר קיימות, שוב, בגלל שהיא מינהלת חדשה ואין לה רשימות מציעים משלה וגם כדי לעבוד יותר מהר

שמחה רוטמן:  משרדים אחרים פשוט לא צריכים את זה

שמחה רוטמן:       לסעיף 5א

מיטל פרי: אם אפשר לומר לפרוטוקול שגם ברשימת מציעים היה מוטב אם היו מוודאים שאחוז מסוים, לפחות חצי מהם - - -     

שמחה רוטמן: כן, אני רוצה להתייחס לזה

שמחה רוטמן:  נדבר על זה

שמחה רוטמן:  הנושא של תוצרת הארץ שמוטרדים ממנו גם משרד הכלכלה - גם השר דיבר על כך וגם פנה אלי בנושא הזה – וגם התעשיינים

שמחה רוטמן:  נאמר שבעולם הפטורים לא חלה העדפה של תוצרת הארץ

שמחה רוטמן:  דיברנו על זה בדיון הקודם, על לשקול את שיקולי השיקום של מינהלת תקומה, שזאת יותר את העדפה לאזור, גם לא העדפה רשמית אבל כן לשקול את השיקולים הרחבים של מינהלת תקומה כשהיא רוכשת וזה בתחום שיקול הדעת שלה ובזה אנחנו לא מתערבים לה

שמחה רוטמן:  האמירה שמתבקשת איזושהי התייחסות לשאלה של רכש מקומי שניתן לזה איזשהו מענה של אחוז מסוים של רכש מקומי או העדפת תוצרת הארץ, אני מבין את הבעייתיות לעשות את זה בהליך שאיננו הליך מכרזי

שמחה רוטמן:  אמרתם שהיה שיח עם משרד הכלכלה והשאלה היא איך נתנו לזה או נותנים לזה מענה במסגרת תקנות הפטור, במסגרת התקנות הגדולות והאם היה לכם איזה מנגנון

שמחה רוטמן:      אני חייב לומר שלדידי חובת הפרסום שתכף נדבר עליה היא התרופה הטובה ביותר

שמחה רוטמן:  אני מדמיין את הכתבה הראשונה שיגידו שמינהלת התקומה - - -     

יואב סגלוביץ': אני סתם שואל שאלה באותו נושא

יואב סגלוביץ':  תסבירו לי משפטית או אחרת מה הקושי לכתוב את זה

מיטל פרי: דרך אגב, רכש מקומי למשל, הוא חל לא במכרז

יואב סגלוביץ': אני שואל מאיפה הקושי

יואב סגלוביץ':  אין כאן ויכוח שכולנו רוצים שיהיה רכש מקומי

יואב סגלוביץ':  זה לא העניין שאתם חושבים כך ואני אחרת

יואב סגלוביץ':  אני רוצה להבין היכן טמונה הבעיה

בני מנחם: ברמה המשפטית הפורמלית, אני אתייחס אליה

שמחה רוטמן: זה גם נאמר בדיון הקודם

שמחה רוטמן:  מה שקשור להעדפת תוצרת הארץ, אנחנו לא יכולים לעשות בוועדה, בתקנות האלה, כי זה סעיף ההסמכה, זאת הממשלה באישור

שמחה רוטמן:  זו צריכה להיות הממשלה, לא שר האוצר

שמחה רוטמן:  אלה תקנות אחרות

שמחה רוטמן:  צריך לקדם אותם, הממשלה צריכה לקדם אותם שלא באמצעות התקנות האלה אבל זאת פורמליסטיקה

שמחה רוטמן:  בואו נדבר על המהות

בני מנחם: ברשותכם, אני רוצה לדבר על המהות

בני מנחם:  העדפת תוצרת הארץ, בתקנה 3(1), בתיקון התקנות בכלל, לא הייתה במשחק וגם עכשיו היא לא במשחק

שמחה רוטמן: זה לא נתן מענה ל-3(1)

בני מנחם: כן

בני מנחם:  אין שיקולים

בני מנחם:  כל הרעיון של 3(1) הוא לעשות רכש מהיר בסכומים קטנים ללא מכרז

בני מנחם:  העדפה תוצרת הארץ או עדיפות לאומית מתייחסת למכרזים

בני מנחם:  היא לא מתייחסת למנגנון הזה

בני מנחם:  אפרופו מה שאמרת חבר הכנסת, בסופו של דבר כאן אנחנו באנו לתת כלים למינהלת תקומה ואנחנו עכשיו לא פותחים את היריעה הרחבה

שמחה רוטמן: גם בתקנות הרחבות לא נתתם מענה לרכש תוצרת הארץ ב-3(1)

בני מנחם: לא

בני מנחם:  ממש לא

שמחה רוטמן: 3(1) לא מתכתב עם רכש תוצרת הארץ

שמחה רוטמן:  גם כשהרחבתם 100,000 לכולם, לזה לא

שמחה רוטמן:  יש את הפטורים האחרים

בני מנחם: נכון

בני מנחם:  זאת התשובה לזה

יואב סגלוביץ': זאת לא תשובה

יואב סגלוביץ':  אתה מסביר שלא התייחסתם ואני שואל למה

בני מנחם: אני עכשיו אומר משהו

בני מנחם:  במקרה היה על זה שיח בחוץ ואני אשתמש באותה דוגמה בה השתמשתי בחוץ

בני מנחם:  אני חושב שאנחנו מקלים

בני מנחם:  קודם כל, אני הייתי חשב הרבה שנים ודרך אגב, הייתי בארגונים שלהם הייתה אפשרות להתקשר אפילו קצת יותר מ-100,000 שקלים תחת התקנה הזאת

בני מנחם:  אני אומר לך שדה-פקטו כאשר אתה משתמש בתקנה הזאת, רק לספקים מקומיים

בני מנחם:       עכשיו בוא נדבר על יבואן ולגבי יצרן

בני מנחם:  גם כאן במקרה בסכומים האלה, בהרבה מקרים זה לא שיש לך באמת יבואן ויצרן

בני מנחם:  בסכומים האלה יש רכישת שירותים שאין משמעות ליבואנים

בני מנחם:  אני אומר לכם שדה-פקטו השימוש בתקנה הספציפית הזאת עושה את מה שכולם בשולחן רוצים

שמחה רוטמן: מסייע למקומיים ומסייע לעסקים הקטנים

בני מנחם: כן

בני מנחם:  אני רוצה לתת לכם דוגמה של נגר

בני מנחם:  היום נגר, שזה רכישת שירותים, יכולתי לקנות ממנו – ואני הייתי במקום שהשתמשנו בדבר הזה – כיסא ושולחן בגדול עד 50,000 שקלים דרך התקנה הזאת

בני מנחם:  מעל 50,000 שקלים עשיתי מכרז והנגר הספציפי הזה, נגר קטן, לא היה יכול להתמודד מול הספקים הגדולים במכרזים והוא היה נהנה לקבל ממני הזמנות רק עד 50,000 שקלים

בני מנחם:  היום אני משפר את מצבו בצורה מוחלטת

בני מנחם:  היום אני יכול לקנות ממנו עד 100,000 שקלים

מיטל פרי: אם כן

מיטל פרי:  מה הבעיה? ממה אתם פוחדים

בני מנחם: אני לא פוחד

בני מנחם:  אני רק מסביר

שמחה רוטמן: ענינו פורמלית בהתחלה

שמחה רוטמן:  השאלה שנשאלה כאן וזו שאלה טובה הייתה לגבי המהותי

שמחה רוטמן:  התשובה שנאמרה גם גובתה בנתונים, לפחות חלקיים למה שנאמר בדיון הקודם, שדווקא בסכומים הקטנים של ההתקשרויות של 3(1) וכל אחד בזה שלו, המרוויחים הגדולים היום אלה העסקים הקטנים והבינוניים והרכש המקומי

שמחה רוטמן:  כלומר, באחוזים יותר גדולים מאשר במכרזים

שמחה רוטמן:  זה מוריד עליהם את הרגולציה, מוריד עליהם את הבירוקרטיה, על העסקים הקטנים שלא יכולים לגשת למכרז כי לגשת למכרז זאת אופרציה

מיטל פרי: אם אני מפעל ריהוט קטן בצפון

מיטל פרי:  מפעל בינוני, עד 100 עובדים, איך אני אדע אם הם פונים עכשיו למישהו ספציפי?     

שמחה רוטמן: זאת שאלה כללית של מכרז או פטור ממכרז

שמחה רוטמן:  זאת לא שאלה של העדפת תוצרת הארץ

מיטל פרי: אם המזמין הוא יבואן ויש לו מלאי של יבוא 

שמחה רוטמן: העדפת תוצרת הארץ, גם ממה שאני קצת מכיר מהמכרזים, מהניסיון הקטן שלי, ום מה שנשמע כאן מאנשים שעשו מכרז אחד או שניים בחיים שלהם, וגם מהנתונים של החשב הכללי בסופו של דבר בתמונה הגדולה זה מייצר יותר רכש מקומי ויותר רכש בעסקים קטנים ובינויים

שמחה רוטמן:  כך גם ההבנה שלי כמי שייצג במכרזים

שמחה רוטמן:  אני חושב שכדי למנוע את הנזקים שאתם חוששים מהם, אני חושב שעניין השקיפות והפרסום הוא פי 1,000 יותר אפקטיבי מאשר כללים נוקשים

יואב סגלוביץ': מה שאתה אומר לי מקצועית - אני לא מתווכח כי אני לא בא מהעולם הזה – זה שבמציאות, כפי שאתה מכיר אותה או מכירים אותה, בסוף זה תעדוף של רכש מקומי

יואב סגלוביץ':  זה מה שאתה אומר לי מהניסיון

בני מנחם: מהניסיון בסכומים האלה, זאת המשמעות של הדבר

מיטל פרי: אנחנו מסכימים על המהות, אבל הפרוצדורה איכשהו, למרות שאני רק רוצה לחדד

שמחה רוטמן: מאוד הייתי רוצה לתת לך מה שאת רוצה אלא שאני לא יכול

מיטל פרי: זה לא נכון שחייבים

מיטל פרי:  שכנעו אותך כאן כשאין מכרז, אמר פרופסור דקל, זה לא נכון כי עובדה שלמשל ברכש גומלין, בעולם אחר זה חל גם כשאין מכרז

מיטל פרי:  זאת אומרת, אפשר לתת העדפה או רכש גם כשאין

שמחה רוטמן: כל הנושא של העדפות, אני מנסה לתת לו פתרון

מיטל פרי: דיווח או איזושהי רשימה

שמחה רוטמן: אני מנסה לתת לו פתרונות מהותיים בגלל החסר שקיים כאן

שמחה רוטמן:  כמו שאני נתקעתי על הנושא של הרשויות המקומיות שבעיניי זו בעיה פי 1,000 יותר קשה – הן לא בסמכותי אלא זו סמכות שר אחר וזה בוועדה אחרת – גם בנושא הזה

שמחה רוטמן:  מה לעשות, יש לנו מגבלות פרוצדורליות

שמחה רוטמן:  אני כן רוצה לשמוע, ואני חושב שהשאלה של חבר הכנסת סגלוביץ' הייתה במקום, ולקבל התשובה המהותית

שמחה רוטמן:      אני אומר שאם את חוששת מסיטואציה שהדבר הזה יגרום לכך שיהיה פחות, אני חושב שהמענה לזה בצורה הרבה יותר אפקטיבית, זו הסוגייה של השקיפות והפרסום

שמחה רוטמן:  בשנייה שמינהלת תקומה או כל משרד, בוודאי בעת הזאת, בוודאי בהוראת השעה הזאת, יהיה רשום שבזמן מלחמה הוא קונה הכול ממדינה שאיתה אנחנו עכשיו מסוכסכים - הביקורת הציבורית היא כלי הרבה יותר אפקטיבי

שמחה רוטמן:  להפך, ועדת מכרזים שתעשה את זה עם 1,000 הסברים ועשינו את החשבון – אף אחד לא יבין את האותיות הקטנות ויהיה לזה הרבה פחות אפקט

מיטל פרי: ואז מה יקרה? נלך בדיעבד? מה יצא מזה בפועל? אותו יצרן לא קיבל

שמחה רוטמן: נכון

מיטל פרי: צריך להתעקש בפרסום ולהשאיר את החמישה ימים

שמחה רוטמן: אמרתי שעל נושא הפרסום נדבר בפרד

שמחה רוטמן:  בואי נדבר עליו בפרסום

ברוך שניר: הערה קטנה

ברוך שניר:  לגבי הנושא של השקיפות

שמחה רוטמן: אנחנו לא בסעיף הזה

ברוך שניר: אני יודע

ברוך שניר:  אני רק אומר לטובת העניין הזה שאני חושב שכל הנושא של הגברת השקיפות או הגברת הסיכוי למשל שתובטח נגישות לבעלי עסקים קטנים או להעדפת תוצרת הארץ תחת חובת הפטור, דרך מזה היא גם חינוך אותם עורכי מכרזים ואותם חשבים, אנשים במשרדי הממשלה, להיות מודעים לעניין

שמחה רוטמן: בסדר גמור

שמחה רוטמן:  סעיף 5א, זה סעיף של המתכננים

אלעזר שטרן: השינוי שנעשה כאן, ההצעה המעודכנת של האוצר היא להחיל את אותה הגדלת סכומים גם על משרדי ממשלה אחרים

אלעזר שטרן:  כאן, בניגוד למה שדיברנו קודם, כן יש תנאי שאלה רק פעולות לשיקום ולחיזוק חבל התקומה ואוכלוסייתו

אלעזר שטרן:  בהינתן שמתקיים התנאי הזה, הגדלת הסכומים תקפה לכל משרד

שמחה רוטמן: כן

שמחה רוטמן:  זה בדיוק נועד למטרה לשמה באנו בדברים גם עם המינהלת, גם עם החשב הכללי וגם עם כל הנוכחים כדי לא לייצר מצב שהמינהלת שיכולה להיות גוף מתכלל הופכת להיות להיות גוף מבצע מסיבות מכרזיות כאשר הפרויקט הוא אותו פרויקט

שמחה רוטמן:  אנחנו מעדיפים שהמשרד הרלוונטי, במקרה הזה משרד הבינוי והשיכון, הוא יהיה הגורם המבצע והמינהלת באמת תישאר בתפקידה כגורם מתכלל ולא כגורם מבצע דווקא בגלל זה

שמחה רוטמן:  יש דברים שכמובן רק המינהלת תוכל לעשות אבל לא נייצר את ההטעיה בנושא הזה

שמחה רוטמן:  זה לעניין 5א

אלעזר שטרן: הנושא הבא הוא בתקנה 12 בה נעשו שני שינויים

אלעזר שטרן:  שינוי אחד הוא שהסכום שידרוש את אישור ועדת הפטור, ההצעה המקורית הייתה להעלות אותו מ-4 מיליון ל-8 מיליון, וההצעה הנוכחית היא ל-6 מיליון

אלעזר שטרן:  אם אני זוכר נכון, זה גם מה שאמרו שהיה בתקנות הכלליות

אלעזר שטרן:  זה הכיוון שהיה להם

אלעזר שטרן:  בנוסף, התוספת היא שזה יחול גם לעניין משרדי ממשלה אחרים, גם פה בהינתן שזה נעשה לצורך טיפול, שיקום או סיוע נצרכים כתוצאה מפעולות האיבה ופעולות המלחמה

שמחה רוטמן: זה הדבר שעלה במלוא חריפותו בדיונים גם כשהגיעו לכאן גורמים מעיריות וגם במכתבים שנשלחו

שמחה רוטמן:  לצורך העניין נתנו את הדוגמה של הקמת כיתות לימוד לבתי ספר שמטפלים במפונים שיושבים בבית המלון בים המלח

שמחה רוטמן:  בבית המלון בים המלח יש מפונים מחבל התקומה ויש מפונים מהצפון

שמחה רוטמן:  הם יחכו להליך המכרזי, לפרסומים והכול כי אי אפשר לתת פטור כי הסכום גבוה מדיי, עברנו את ה-4 מיליון שקלים, ולעומת זאת אצל החבר'ה מחבל התקומה הכללים הם אחרים

שמחה רוטמן:       כאן, גם בגלל הסכומים וגם בגלל האירוע הגורף של המצב, דיברנו ובכל מקרה זה הולך לגורמים יותר רמי דרג

שמחה רוטמן:  זה לא בהחלטה של 3(1), זה לא בהחלטה של התקשרות קטנה, זאת לא הוראת התק"ם

שמחה רוטמן:  שם כן דובר על כך שצריך שזה יהיה טיפול, שיקום או סיוע נצרכים נצרכים כתוצאה מפעולות האיבה או פעולות המלחמה

שמחה רוטמן:  אז זה מייצר אחידות בין המפונים בצפון למפונים בדרום, השיקום של ישוב שנפגע מטילי החמאס או מטילי החיזבאללה

קובי פאר: הערה

קובי פאר:  אני מזכיר שבדיון הקודם דובר על כך שנקבל 8 מיליון שקלים למינהלת תקומה

קובי פאר:  אני הבנתי את השיח שהיה בין יושב-ראש לבין החשב הכללי לתת לכולם ואז המשמעות היא שאנחנו נאלצים לרדת מ-8 ל-6 מיליון שקלים

קובי פאר:  נכון שלא קיבלנו את ה-8 מיליון אבל זה מה שרצינו

קובי פאר:  בצער רב אנחנו נאלצים לקבל את זה

שמחה רוטמן: בטיוטה הממשלתית, בתזכיר, היו 6 מיליון שקלים לכולם

בני מנחם: לכולם ואין שם נושאים

שמחה רוטמן: שם זה בלי נושא

שמחה רוטמן:  ההצעה של הטיוטה הייתה 6 מיליון שקלים לכולם בלי הגבלה נושאית

שמחה רוטמן:  כאן אנחנו עושים את ההגבלה הנושאית

קובי פאר: המשמעות היא שגם אנחנו יורדים ל-6 מיליון שקלים

שמחה רוטמן: יורדים ל-6 יחסית להצעה, עולים ל-4 יחסית למצב החוקי שלכם ככל גוף ממשלתי

שמחה רוטמן:  בעיניי הסכום, קטונתי להתווכח על הסכום

שמחה רוטמן:  מבחינתי, כמו שאמרתי בדיון הקודם, הדבר היחיד שאני לא מוכן ואני חושב שזאת טעות גדולה לייצר בנושא הזה הבדל

שמחה רוטמן:  אני מדמיין לעצמי את הסיטואציה של אנשים מסוימים שמחכים למכרז בגלל שהם מטופלים על ידי משרד התיירות והחבר'ה שמטופלים על ידי מינהלת תקומה, להם זה רץ יותר מהר

שמחה רוטמן:  אני חושב שזה לא נכון

שמחה רוטמן:  אני חשוב שפעולות האיבה או פעולות המלחמה הן טריגר מספיק ממוקד כדי שאנחנו נוודא שזה לא הכול

שמחה רוטמן:  אני כמובן כן מעודד החשב הכללי לקדם את טיוטת תזכיר התקנות עם כל ההסדרים שלו ולמצוא פתרון כולל

שמחה רוטמן:  כרגע אנחנו בעולם הוראת השעה

קובי פאר: כאשר אנחנו יצאנו לדרך, רצינו סכום הרבה יותר גבוה

קובי פאר:  היה שיח מאוד מאוד לא טריוויאלי עם החשב הכללי, היו לנו דיונים על גבי דיונים ובסוף אמרנו או-קיי, הגענו לעמק השווה של 8 מיליון ועכשיו בגלל המשרדים האחרים ירדנו ל-6 מיליון שקלים

שמחה רוטמן: אני מבין מה אתה אומר

שמחה רוטמן:  הנקודה ברורה ואני מבין אותה

שמחה רוטמן:  שוב, אני רוצה להזכיר שבסופו של דבר אצלכם ועדת הפטור המשרדית היא אתם, בניגוד לרוב המשרדים שיצטרכו מהר מאוד לטפס

שמחה רוטמן:  אני יכול לומר שעדיין אפילו זה קשה לי כי בסופו של דבר כן יש פער בירוקרטי מסוים ביניכם לבין משרד רגיל, פער לא זניח, ואני אומר שבעיניי יותר ממה שחשוב גובה הסכום, וכאן קטונתי, אני לא מבין בסכומים

אלעזר שטרן: למיטב הבנתי מדובר כאן – יתקן אותי האוצר אם אני טועה – לא על ועדת הפטור המשרדית אלא על תקנה 12 שמדברת על ועדת הפטור

קובי פאר: ממתי עולים לוועדת הפטור העליונה? למעשה הסכום יותר נמוך

שמחה רוטמן: נכון, אז נשאר יותר בפטור משרדית

שמחה רוטמן:  אני אומר שוועדת הפטור המשרדית של מחוז צפון במשרד הפנים, מחוז צפון במשרד הפנים, ועדת המכרזים שלו יושבת בחדר אחד ואני מניח שלוועדת הפטור הם צריכים לקום ולעלות ציון ולהגיע למוקד בירושלים

שמחה רוטמן:  לעומת זאת במינהלת תקומה הם צריכים לעבור חדר

שמחה רוטמן:  זה משמעותי מאוד כשאנחנו מדברים על מהירות ביצוע

שמחה רוטמן:  עדיין למינהלת תקומה יש כאן כלים מאוד משמעותיים לביצוע מהיר ולכן דעתי במידה מסוימת לא נחה

שמחה רוטמן:  לעשות את זה גם עם הסכומים, בעיניי מקשה עוד יותר

שמחה רוטמן:  אני לא מתנגד ואם החשב הכללי יסכים, אני לא מתנגד ל-8 מיליון אבל אני לא רוצה להתווכח איתם על גובה הסכום כי אני לא מבין בזה מספיק

שמחה רוטמן:  בהקשר הזה חשובה מאוד מאוד האחידות והיעדר האפליה בין הצפון לדרום או בין המרכז למזרח

שמחה רוטמן:       עכשיו אנחנו ב-15

אלעזר שטרן: אותו שינוי

אלעזר שטרן:  מחילים את השינוי שמבטל את הפרסום בעיתונות המודפסת ומשאיר אותו באתר האינטרנט גם בעצם ההתקשרויות של משרדים וגם כאן זה רק בתנאי שמדובר על סיוע לעניין פעולות איבה או פעולות מלחמה

שמחה רוטמן: זה לא מובן לי

שמחה רוטמן:  במחילה, אני לא רואה הצדקה ועוד יותר מזה, עכשיו יש ויכוח על האם כן יתפרסם או לא יתפרסם בעיתון

שמחה רוטמן:  פרסום בעיתון, אנחנו בשנת 2023

שמחה רוטמן:  יש אתר

שמחה רוטמן:  אני אומר בלי קשר לפעולות האיבה או פעולות המלחמה שבסעיף 15(א) לעניין התקשרות של משרד, אתר האינטרנט בלבד

שמחה רוטמן:  שוב, אנחנו בהוראת שעה לשנה

שמחה רוטמן:  תבואו בעוד שנה ותבדקו האם כתוצאה מזה התקבלו יותר או פחות פניות

שמחה רוטמן:  יותר מזה, ישב הבן-אדם ויסווג אם זה בדיוק לעניין הפרסום

שמחה רוטמן:  זה לא הגיוני

שמחה רוטמן:  תנו את הדבר הזה לכולם לשנה ותעזבו בשקט

שמחה רוטמן:  אין לזה הצדקה

שמחה רוטמן:  אתר האינטרנט

שמחה רוטמן:  אני מבין לעניין ההתקשרויות, אנחנו חוששים משחיתות ומכל הדברים שעלו כאן, אני מבין שרוצים לנסות לצמצם את הפער, נושא של תוצרת הארץ - אין לזה הצדקה

שמחה רוטמן:  תבדקו את זה עם השר

שמחה רוטמן:  אני לא רואה סיבה

מיטל פרי: אין בעיה באתר אבל שיהיה באתר

שמחה רוטמן: ודאי

שמחה רוטמן:  חייב להיות באתר

שמחה רוטמן:  אנחנו עכשיו נמצאים באתר

אלעזר שטרן: אלה התיקונים

שמחה רוטמן: 16א, זאת רשימת המציעים של המשרד

אלעזר שטרן: יש לנו שני נושאים שעוד לא דנו בהם ונושא אחד שהתחלנו לדון בו

אלעזר שטרן:  יש את תקנה 1ג שהתחלנו לדון בה

שמחה רוטמן: על תקנה 1ג התחלנו לדבר, על הפרסום באתר האינטרנט, 14 ימי עבודה

אלעזר שטרן: שהם בעצם שלושה שבועות

שמחה רוטמן: זה המון

שמחה רוטמן:  כל גוף רגיל, כשהוא עושה פטור לא לפי 3(1), צריך לפרסם את זה באתר האינטרנט תוך חמישה ימי עבודה

שמחה רוטמן:  אני חייב לומר שלי זה מאוד קשה

מיטל פרי: מגדילים את הסמכות

יואב סגלוביץ': אולי תסבירו למה

יואב סגלוביץ':  אני רוצה להבין

קובי פאר: עכשיו דיברנו על ארבעה חודשים בהם כדי לאפשר לנו להתחיל לרוץ, וארבעה חודשים הם לא הרבה זמן

מיטל פרי: היו שלושה וכבר הגענו לארבעה

קובי פאר: לא, למה שלושה? זה לא נכון

קובי פאר:  קודם דובר על שישה

קובי פאר:  תקני ואל תזרקי מילים

אלעזר שטרן: אתם מדברים על דברים שונים

אלעזר שטרן:  היא דיברה על תקופה של שלושת החודשים שרציתם לפרסום והוא דיבר על התחולה

אלעזר שטרן:  אתם דיברתם על תקופות שונות

שמחה רוטמן: שלושת החודשים התקצרו ל-14 ופרק הזמן מתקצר משישה לארבעה

יואב סגלוביץ': מהיכן הקושי?     

קובי פאר: העניין הוא מאוד פשוט

קובי פאר:  אנחנו רוצים שתהיה לנו את כל האפשרות בתקופה הקריטית שהיא עכשיו שנוכל קודם כל להוציא את ההתקשרויות לפועל לפחות בזמן הזה, מתוך ראייה של האיזון ופחות להתחיל לעסוק בפניות, עתירות וכולי כי זה הכול טוב והכול בסדר ואנחנו ניתן מענה לכל

קובי פאר:  לא כל דבר צריך להגיע לבית משפט אבל כשיש פנייה ויש שיח, המשמעות היא שבאותו רגע ההתקשרות לא מבוצעת והדברים לא מבוצעים

קובי פאר:  לכן דיברנו על ארבעה חודשים בלבד כדי לאפשר לנו לעלות על המסילה

יואב סגלוביץ': מה יקרה בארבעת החודשים שאתה מדבר עליהם?     

קובי פאר: מה שיקרה זה שבמקומות בהם מדובר על הצורך לפרסם החלטות של הוועדה, ויש כללים מתי זה קורה, למעט הנושא של ספק יחיד ששמנו אותו בצד ושם נתנו מענה אחר ואני חושב שהוא באמת הלך עם הכיוון שהיושב-ראש אמר בפעם הקודמת ורק ביקשנו לקצר את הימים אבל עשינו את זה כך שאם תהיה הודעה מראש, תהיה אפשרות להגיב

יואב סגלוביץ': תן לי דוגמה

קובי פאר: אני אתן דוגמה לגבי ארבעת החודשים

קובי פאר:  ברגע שאני צריך לצאת למשל לסוג של התקשרות עם מתכנן או עם גורם כלשהו ואני צריך לעשות את זה מהר ואני רוצה לעשות את זה מהר ועכשיו אני מפרסם באתר, יש אפשרות - - -     

מיטל פרי: שלושה חודשים

קובי פאר: תפסיקי להגיד שלושה חודשים

קובי פאר:  כבר אין

קובי פאר:  חבל שאת זורקת סתם דברים

קובי פאר:  כשאת דיברת, אני שתקתי

קובי פאר:  אני חושב שיהיה מנומס ומכובד שתתני לי לסיים את הדברים ואחר כך תגידי מה שאת רוצה

יואב סגלוביץ': תן לי לפשט את זה

יואב סגלוביץ':  אתה התקשרת איתי, אתה רוצה לשכור את שירותיי, מה קורה דקה אחרי זה?     

קובי פאר: דקה אחרי זה, זה אומר שאני שוכר את שירותיך ויש לי 14 ימים, תוך 14 ימי עבודה, להוציא לאתר האינטרנט שאני מתקשר עם חבר הכנסת יואב סגלוביץ', ניגוד עניינים וכולי, בעניין כזה וכזה

קובי פאר:  בינתיים זה מאפשר לי להתחיל להתניע את ההתקשרות

אלעזר שטרן: זאת לא סתם התקשרות אלא התקשרות כשהיא בפטור ממכרז

קובי פאר: כן

אלעזר שטרן: לא כל התקשרות

קובי פאר: כן

קובי פאר:  אם הייתי לא בסדר או משהו, אז כן, יעצרו אותי, יגידו וילכו לבית משפט וכולי

יואב סגלוביץ': ב-14 הימים האלה אני מתחיל לעבוד ואם יש בעיה בדרך, יעצרו אותי

קובי פאר: בדיוק

קובי פאר:  אנחנו מדברים רק על ארבעה חודשים כי אלה ארבעה חודשים קריטיים שאנחנו נמצאים בכל נושא של פתרונות עם כל הדברים, כל האילוצים וכולי

קובי פאר:  בהתחלה ביקשנו יותר, זה נכון, וביקשנו גם יותר זמן, גם זה נכון, היושב-ראש אמר שזה לא הולך, אז עשינו חשיבה בבית ואמרנו או-קיי, מה אנחנו יכולים לעשות כדי שבסוף ניתן מענה

קובי פאר:  צריך לזכור שמטרתנו בסוף היא לא להגיע לדיונים בבית משפט והכול טוב, נהיה צודקים ונהיה נהדרים אבל יש רק בעיה אחת

קובי פאר:  בסוף אנחנו לא נעשה את מה שאנחנו צריכים לעשות בצורה שאנחנו צריכים לעשות

יואב סגלוביץ': בתום 14 הימים האלה מפורסם שאתה מתקשר

קובי פאר: שאני מתקשר עם חבר הכנסת סגלוביץ'

יואב סגלוביץ': אם תפרסם את זה, יהיו לך בעיות בממשלה

יואב סגלוביץ':  דבר על מישהו אחר

קובי פאר: אמרתי את זה לצורך העניין

קובי פאר:  אחרי ארבעה חודשים אנחנו מתיישרים לתקנות הרגילות

שמחה רוטמן: חמישה ימים

קובי פאר: חמישה ימים

קובי פאר:  חמישה ימי עבודה

יואב סגלוביץ': חמישה ימים על ארבעה חודשים מפרסום התקנות שזה למעשה הפוש הראשוני של העבודה

קובי פאר: בדיוק

עדי קול: עוד הערה אחת

עדי קול:  בדיון הקודם דנו בנושא הזה

עדי קול:  המינהלת מחויבת – בתוך מישה ימים אחרי שהיא מקבלת את ההחלטה - לדווח לוועדת הפטור של החשב הכללי

קובי פאר: זאת אומרת שיש בקרה

קובי פאר:  זה לא שאין בקרה

עדי קול: אתה אמנם לא העין הציבורית, זה לא פרסום רחב אבל זאת עוד עין של ביקורת פנימית שהיא חיצונית למינהלת

עדי קול:  אנחנו חושבים שיש בה איזשהו ערך נוסף

יואב סגלוביץ': אם עכשיו ראיתי את הפרסום והוא לא בא לי טוב?     

שמחה רוטמן: אגב, לא מובן למה

יואב סגלוביץ': מהו ההליך מולכם מבחינת הפרוצדורה?     

קובי פאר: יש מי שילך לבית-משפט ויש מי שיפנה אלינו ויערער ויגיד שכך וכך

יואב סגלוביץ': אני שואל את השאלות האלה כדי להבין

בני מנחם: בדרך כלל מה שקורה זה שספק במקרה כזה פונה למשרד ושואל למה לא פנו גם אליו כי גם הוא יכול וכדומה

בני מנחם:  בדרך כלל זה מתחיל עם שיח במכתבים הלוך ושוב ויש כאלה שלא מקבלים את התשובה

בני מנחם:  דרך אגב, לפעמים ספק משכנע את המשרד ולפעמים יש שתי דעות שונות ואז לפעמים הספק בוחר ללכת לבורר

יואב סגלוביץ':   למי הוא פונה בתקומה לצורך העניין? מי הכתובת?      

בני מנחם: בדרך כלל הוא פונה לוועדת המכרזים

בני מנחם:  בדרך כלל המכתב יוצא לוועדת המכרזים

בני מנחם:  ועדת המכרזים היא הגורם המוסמך והיא אחראית

בני מנחם:  ועדת המכרזים אחראית על כל מה שקורה בעולם ההתקשרויות והיא הגורם המוסמך

בני מנחם:  בוועדת המכרזים יש יועץ משפטי, נציג מנכ"ל, חשב

יואב סגלוביץ': אם אני אתמצת את זה, בארבעה חודשים הראשונים זה במקום חמישה ימים, 14 ימים

בני מנחם: כן

שמחה רוטמן: 14 ימי עבודה שהם כמעט שלושה שבועות

בני מנחם: כמו שקובי ציין, לפני שבאנו אליהם היה בינינו הרבה שיח

בני מנחם:  אני חייב להגיד שלא היה לנו קל אבל הסכמנו ואנחנו מאוד עומדים מאחורי ההצעה שאנחנו נותנים כאן

בני מנחם:  מינהלת תקומה היא מינהלת חדשה לגמרי

בני מנחם:  משימה מאוד מאוד מורכבת שקמה בזמן אפס

בני מנחם:  היא בונה את עצמה, את בניין הכוח שלה, תוך כדי תנועה ובסופו של דבר היכולת שלה להתמודד ומזמן אפס לעבור מאפס ל-100 – והיא עברה בצורה באמת מעוררת הערצה והגיעה במשך חודש להישגים לא קטנים – זה לוקח זמן

בני מנחם:  זה לא משרד רגיל שנתתי לו עכשיו פטור והייתם יכולים להתווכח איתי וגם אני הייתי מתווכח על זה עם עצמי

בני מנחם:  כאן אנחנו מקימים גוף חדש שצריך לתת תשובה במיידי

בני מנחם:  אין לו זמן חסד ולכן הסכמנו לתת לו לעלות על המסילה, לתת לו את ארבעת החודשים והוא חוזר כמו כולם

זהר אלטמן רפאל: כבוד היושב-ראש, אני מבקשת להתייחס

זהר אלטמן רפאל:  אני מלובי 99

זהר אלטמן רפאל:  אנחנו מתנגדים לכל צמצום של סעיף הפרסום, בוודאי כזה שהתכלית המוצהרת שלו היא לצמצם את זכות הגישה לערכאות

זהר אלטמן רפאל:  אנחנו יודעים שבישראל גם אם זה הסדר של ארבעה חודשים, הזמני הוא הקבוע

זהר אלטמן רפאל:  יש כאן תקדים

זהר אלטמן רפאל:  לצערנו אנחנו נעים מתקופת חירום אחת לשנייה וממלחמה לקורונה ולמבצע ויש כאן תקדים מסוכן שהסדר שיצא תחת ידיה של הוועדה בעצם יצמצם באופן מוצהר וברור את זכות הגישה לערכאות

זהר אלטמן רפאל:  תמיד יש סיבות ותירוצים למה לצמצם את השקיפות ואומרים שהיא פוגעת ביעילות והיא גורמת לאפקט מצנן והיא גוזלת משאבים של הרשות

זהר אלטמן רפאל:  זה הכול נכון אבל זה יפגע במיוחד בבעלי העסקים הקטנים והבינוניים ואותם גורמים שאין להם סוללת עורכי-דין שאחרי שכבר ההתקשרות תצא לפועל, אחרי שהמכרז כבר יצא לפועל ויקרה ותתחיל העבודה, הם ילכו לבית משפט ויגישו עתירה

זהר אלטמן רפאל:  כבר לא ישתלם להם

זהר אלטמן רפאל:  הם לא יקבלו סעד אופרטיבי והם פשוט לא יעשו את זה

זהר אלטמן רפאל:      לכן יש כאן הסדר מסוכן שיסלול אחר כך את הדרך לתקדים שיחזור על עצמו שוב

זהר אלטמן רפאל:  אנחנו נפגוש את זה שוב ושוב, גם אם זה עכשיו הסדר לזמן קצר

זהר אלטמן רפאל:  אי אפשר לשעוט קדימה עם כל הצורך ביעילות ולדרוס את כללי המינהל התקין, השקיפות והשוויון וגם השחיתות שעליה דיברנו בפעם הקודמת

עדי קול: אני אעיר הערה אחת

עדי קול:  כבר כיום - כאשר הדרישה של התקנה הקיימת מחייבת לפרסם את ההחלטה חמישה ימי עבודה לאחר קבלת ההחלטה – מאוד יתכן שהפרסום יתבצע כאשר המעשה כבר עשוי

שמחה רוטמן: כן, ודאי

אלעזר שטרן: אבל ברגע שאתה מגיע לשלושה שבועות, הסיכוי שזה יהיה מעשה עשוי - יהיה אפשר לתקוף את זה בבית משפט הוא הרבה יותר קטן

מיטל פרי: אתם מעידים על כך שזו התכלית

שמחה רוטמן: הדברים נדונו בהרחבה בדיון הקודם

שמחה רוטמן:  חבר הכנסת סגלוביץ' לא היה

מיטל פרי: לדברים שהם אמרו, רק לחדד

מיטל פרי:  אנחנו בגישה הפוכה וגם אמר את זה כבוד היושב-ראש

מיטל פרי:  ככל שמגדילים סמכות, להפך, צריך להדק

מיטל פרי:  הטיעון הזה שזה גוף חדש והוא בניסיון, מבחינתנו להפך

מיטל פרי:  לכן, בגלל שהוא ניסיוני וחדש, צריך יותר לפקח ולראות מה קורה

מיטל פרי:  לדווח באתר שקיבלנו החלטה לפטור ממכרז, זה עדיין לא אומר סיבוך

מיטל פרי:  אמר כבוד היושב-ראש בדיון הקודם שיש את מה שקורה אחר כך, תפתרו את זה שם

מיטל פרי:  נעשה הליך מהיר או משהו אחר אבל אי אפשר להסתיר

מיטל פרי:  זה לגבי גוף חדש

מיטל פרי:  לכן הפרסום הוא הקריטי

מיטל פרי:  אם אנחנו מרחיבים ביתר הדברים, אז להפך, עוד יותר חייבים להדק את הנושא של הפרסום ואפילו עוד לקצר את חמשת הימים

מיטל פרי:  אנחנו לא נקצר את זה אבל זה חשוב

יואב סגלוביץ': האמת היא שמצד אחד אני מאוד מבין את העניין כמי שהתעסק עם אופרציות

יואב סגלוביץ':  מצד שני, הייתה טעות שעשינו כאן – לא טעות, לא הייתה ברירה וכאשר הגיעו החבר'ה מההיוועדות החזותית נתנו לי תזכורת איך הזמני, החריג, הופך לקבוע

יואב סגלוביץ':  זה מה שמטריד אותי

יואב סגלוביץ':  לא מטריד אותי בהקשר מינהלת תקומה, זה לא האירוע

יואב סגלוביץ':  זה שאתה שובר משהו פעם אחת, בפעם הבאה זה קל

יואב סגלוביץ':      אני רוצה בכל זאת רוצה לשאול אתכם שאלה מקצועית כי אני גם מבין

יואב סגלוביץ':  הסיפור הזה של המעבר או הירידה מ-14 לחמש, זאת הדרמה? כלומר, מהניסיון המקצועי שלכם

יואב סגלוביץ':  שוב, אני שואל כדי לדעת

יואב סגלוביץ':  האם מהניסיון המקצועי שלכם נרד לשם?     אני אומר מה אתם לא אומרים או אומרים אחרת

יואב סגלוביץ':  אתם אומרים שאתם רוצים למנוע את האפשרות מהציבור להפריע לנו לעבוד

יואב סגלוביץ':  מהציבור הנורמלי

יואב סגלוביץ':  אני לא מדבר על מציקים סתמיים

יואב סגלוביץ':  זה מה שאומרים כאן

יואב סגלוביץ':  אם הציבור ידע, יפריע לנו

יואב סגלוביץ':  אנחנו נקצר את הזמן כך שהוא לא יפריע לנו

יואב סגלוביץ':       אני מאוד רוצה שתעבדו כמה שיותר מהר אבל עם הטיעון הזה קשה לי להתמודד כי אני לא רואה את הציבור כמפריע

יואב סגלוביץ':  קונספטואלית

יואב סגלוביץ':  בעולם של זכויות

יואב סגלוביץ':  לכן אני שואל אתכם שאלה מקצועית אמיתית

יואב סגלוביץ':  באמת, הירידה מ-14 לחמש, זאת הדרמה? אני לא חוויתי את זה בצורה הזאת כשהייתי במקומות אחרים

יואב סגלוביץ':  הציבור לא עט על המדינה

שמחה רוטמן: רוב המכרזים של המשטרה הם חסויים

שמחה רוטמן:  לא מפרסמים אותם

יואב סגלוביץ': אני לא מדבר על המשטרה

יואב סגלוביץ':  אני רוצה לתת לכם תמונה

יואב סגלוביץ':  בסוף אנחנו אומרים כאן שאנחנו חייבים את הדבר הזה להוריד מ-14 לחמש כי אחרת מי שיראה את עצמו מקופח, יפריע

יואב סגלוביץ':  האמת היא שעם זה קשה לי

יואב סגלוביץ':  קשה לי מעבר לכל האמירות הכלליות

יואב סגלוביץ':  אני מבין את הטיעון

יואב סגלוביץ':  הייתי רוצה לעבוד איתכם במינהלת תקומה ולהיות שם, אבל אני אומר שאלה בלמים כי האמירה הזאת אני לא חושב שהיא נכונה עניינית

בני מנחם: אני אענה לך מתוך הניסיון

בני מנחם:  זה נכון שאין הרבה מאוד השגות דרך התהליך הזה אבל יש פה ושם

בני מנחם:  אני לא רוצה לנקוב במספרים

בני מנחם:  שוב, אנחנו צריכים לזכור שמינהלת תקומה צריכה לתת מענים מהירים ואני אומר עוד משהו שצריך להיות חדים אליו

בני מנחם:  יש מינהלת תקומה, תקינה קיימת וכאלו בפועל, יש הרבה פחות ממה שצריך להיות

בני מנחם:  בסוף אני יודע, כאחד שהתעסק בזה, שעם ההלוך ושוב הזה אתה צריך משאב להתעסק איתו

בני מנחם:  כשאתה עכשיו תוך כדי תנועה, כשאתה צריך להתעסק עם תפוקות ואתה צריך להתעסק עם ההלוך ושוב, יהיה לך קשה

בני מנחם:       אני רוצה לענות להערה שלך לגבי הזמני-הקבוע

בני מנחם:  אני רוצה להבטיח לך שאחד החסמים שאם יידרשו לעבור אותו וירצו להאריך את הזמני הזה – וזה גם עונה לך - קשה לי להאמין, אני לא רוצה להתחייב במאת האחוזים, שאנחנו נתמוך בהארכה מעבר לארבעה חודשים

בני מנחם:  גם אם נשתכנע, יש את המסננת כאן

בני מנחם:  אנחנו חייבים לחזור אליכם

יואב סגלוביץ': זה באמת לא ויכוח אלא חשיבה

יואב סגלוביץ':  מצד אחד אני מבין ומצד שני אני משתכנע לחלוטין שאסור לרדת מ-14 לחמש

יואב סגלוביץ':  אם צריך לעזור לכם בכל דרך אפשרית וצריך עוד אנשים שיענו למענה, נמצא את האנשים הנוספים האלה

שמחה רוטמן: שאסור לרדת מחמש ל-14

יואב סגלוביץ': אני התבלבלתי

יואב סגלוביץ':  אסור לעשות את השינוי מחמש ל-14

יואב סגלוביץ':  זה עולם טיעונים שהוא לא נכון

שמחה רוטמן: הפטור למכרז הראשון שתפרסמו חמישה ימי עבודה, יהיה עורך-הדין שיענה למכתבים

שמחה רוטמן:  אני לא יכול להתווכח עם יואב למרות שאני מאוד רוצה כי אלה הדברים שאמרנו בישיבה הקודמת ולכן ירדתם – אני עוד לא ירדתי – מהדבר הזה

שמחה רוטמן:  אני חייב לומר שדווקא בארבעה החודשים הראשונים, כאשר עושים את ההתקשרויות הראשונות ואחר כך עושים התקשרויות המשך, נעילת הדלת, תוצרת הארץ וכל הדברים האלה נקבעים, נכתב ספר ההוראות, דווקא שם בעולם מתוקן הייתי בא ואומר לכם שאתם רוצים את זה ואת זה ואת זה ואני רוצה לתת לכם את זה, את הדברים המיוחדים שלכם, את פרק זמן ההתארגנות, את התקנה שעוד שנייה נדבר עליה, אני רוצה לתת לכם אותה, בואו תרדו מחמישה לשלושה, תרדו מחמישה לשניים

שמחה רוטמן:  אני לא ארע את מצבכם, ודאי יחסית למשרד ממשלתי אחר

שמחה רוטמן:  כשיואב מסכים איתי, איך אני יכול להגיד לא? אני באמת חושב שזה קשה

שמחה רוטמן:  זה קשה וזה לא מתכתב עם הרציונלים בגללם אני רוצה לתת לכם את ההקלות האחרות כי ההקלות האחרות הן חשש

שמחה רוטמן:  אני מבין שהשש והשמונה, אני מבחינתי הייתי מעלה את השמונה

שמחה רוטמן:  שם אני יכול הרבה יותר לגלות את הגמישות

שמחה רוטמן:  כאן זו העין המפקחת שקריטי שתהיה

שמחה רוטמן:      אני אגיד לך יותר מזה

שמחה רוטמן:  בסופו של דבר המפקחת - חלופת מכתבים, מוצאים מישהו שיענה על המכתבים - הרי בסופו של דבר החשש האמיתי הוא צו מניעה

שמחה רוטמן:  דווקא אתם שהיכולת של ההתקשרות שלכם היא הרבה יותר מהירה ממשרד אחר, אתם תגיעו הרבה יותר מהר למעשה עשוי או כבר התחלנו ואל תיתן צו מניעה

שמחה רוטמן:  תגיעו לשם הרבה יותר מהר ממשרד ולכן הגולגולת שלכם בהקשר הזה פחות דקה מאשר משרדים אחרים ולכן אתם נשמרים אחרת

שמחה רוטמן:  וגם, תאמינו או לא, אני חושב שוודאי שכאשר יהיה מדובר במינהלת תקומה, ככל שיגיעו עתירות לבית משפט, זה באמת יהיה המקום לבוא לבית משפט, שפרקליטות המדינה תבוא לבית המשפט ותגיד לו בשום פנים ואופן, אם אתה תוציא כאן צו מניעה, אנחנו רצים מיד לעליון

שמחה רוטמן:  לא עוצרים את הכלי הנפלא הזה שהקמנו של מינהלת תקומה

שמחה רוטמן:  אני חושב שהחשש כאן במקרה הזה מהתערבות יתר של בית המשפט, ואני הרי בחדר הבן אדם הכי פרנואיד לבית המשפט

שמחה רוטמן:  זה שאני פרנואיד, לא אומר שלא רודפים אחריי

שמחה רוטמן:  אם יואב מחייך, כלל עשיתי את שלי

שמחה רוטמן:      אני חושב שדווקא במקרה הזה החשש שלכם פוגע ברציונלים האחרים ואני חושב שכדאי שנוותר על זה

קובי פאר: אם כן, שני רוצה לומר שני דברים

קובי פאר:  ראשית, שיהיה ברור שאם אנחנו דיברנו על ארבעה חודשים, אחנו לרגע לא חושבים – ואני כבר אומר את זה לפרוטוקול ולא משנה מה תהיה התוצאה – לא התכוונו ולא מתכוונים מעבר לארבעה חודשים

קובי פאר:  כלומר, זה לא להכניס רגל בדלת ולהגיד שעכשיו פתחתי את הדלת ועכשיו אני עושה מארבעה לשמונה, לעשרה, לחמש שנים

קובי פאר:  זה לא המקרה

קובי פאר:  אני אומר ואמרתי את זה כדי שיהיה ברור

קובי פאר:      דבר שני

קובי פאר:  אנחנו לא חוששים מבית משפט

קובי פאר:  אנחנו חוששים מדבר אחר

קובי פאר:  מאוד קל ואין מחיר להוציא מכתב למינהלת שאומר שאני רוצה להבין וכולי

קובי פאר:  הזהירות מחייבת לעצור, לבדוק, לשאול את הגורמים המקצועיים, לברר, לדון עוד פעם בוועדת המכרזים, לבחון את הדברים האלה וכולי

קובי פאר:  לא התהליך בבית המשפט

קובי פאר:  אני לא מתווכח אלא רק אומר

קובי פאר:  חשוב לי להבהיר שזה לחלוטין לא בגלל החשש להגיע לבית משפט

קובי פאר:  זה בגלל התהליך שיעכב

קובי פאר:       אחרי שאמרתי את כל זה, שמענו גם את היושב-ראש, גם את חבר הכנסת סגלוביץ', ואנחנו מכבדים, מקבלים ויורדים מהבקשה הזאת וחוזרים חזרה לחמישה ימים אבל קודם היה חשוב לי לומר את מה שאמרתי

שמחה רוטמן: דברים

שמחה רוטמן:  אני מתחבר מאוד למה שאתה אומר

קובי פאר: ירדנו לחמישה ימים

שמחה רוטמן: בסדר

אלעזר שטרן: בעצם לא מתקנים את תקנה 1ג

שמחה רוטמן: אני מעריך את זה

קובי פאר: אולי לא הובהרתי

קובי פאר:  עכשיו אני מבהיר

שמחה רוטמן: אנחנו בתקנה 3(36), מה שנקרא תקנת ההתארגנות

שמחה רוטמן:       3(36)	על אף האמור בתקנה 3, התקשרות מינהלת תקומה לביצוע או לרכישת שירותים בעניינים האמורים בתקנה 5(א)(2) - - -     

אלעזר שטרן: עריכת דין, ראיית חשבון, בוררות

שמחה רוטמן: למעט עריכת דין

אלעזר שטרן: לא

אלעזר שטרן:  יש שם רשימה וממעטים מהרשימה הזאת כמעט הכול חוץ ממשהו אחד

שמחה רוטמן: 5(א)(2), יחסי אמון מיוחדים, עריכת דין, ראיית חשבון, בוררות, ייעוץ וביצוע מחקר

אלעזר שטרן: נשאר רק ייעוץ שהוא לא ייעוץ תקשורת

שמחה רוטמן: רק ייעוץ שאיננו ייעוץ תקשורת

שמחה רוטמן:  לקחת יועצים לטובת ההקמה

שמחה רוטמן:      וייעוץ תקשורת, ובלבד שההתקשרות אושרה בידי ועדת הפטור המשרדית, ששווי ההתקשרות המצטבר, לרבות התקשרויות ההמשך כהגדרתן בפסקה (4) אינו עולה על מיליון שקלים חדשים ושתקופת ההתקשרות לא תעלה על שנה

שמחה רוטמן:  ועדת הפטור המשרדית תדווח לוועדת הפטור על החלטותיה לאשר התקשרויות לפי פסקה זו תוך חמישה ימי עבודה מקבלת ההחלטה

שמחה רוטמן:      כמובן שאם מדובר בסכומים שהם מעל 3(1), היא תצטרך לפרסם באתר

שמחה רוטמן:  זה לא ממעט את הפרסום באתר

שמחה רוטמן:  את זה אתם צריכים בשביל התקשרויות יועצים והתארגנות ההקמה

קובי פאר: התנעה של המינהלת

קובי פאר:  אנחנו חייבים במכה אחת להתרחב

אלעזר שטרן: צריך לשים לב שזו הוראת שעה עד סוף אפריל, בשונה מהתיקונים האחרים שהם עד סוף דצמבר

שמחה רוטמן: זה צומצם לארבעה חודשים

קובי פאר: זה היה השיח וקיבלנו את האמירה הזאת

אלעזר שטרן: תקנה 3א, בנוסח המקורי שהאוצר הביא היו שני שלבים

אלעזר שטרן:  בשלב הראשון הייתה ההצעה שהם הציעו שבחצי השנה הראשונה – מדובר כאן על מקרה פטור של ספק יחיד – המינהלת תוכל לתת פטור על בסיס חוות דעת מקצועית של איש מקצוע של המינהלת שבעצם מדובר בספק יחיד ולא יצטרכו לפרסם את זה, בשונה מפטור רגיל של ספק יחיד בתקנה 3(29)

אלעזר שטרן:  בחצי השנה שלאחר מכן, הפרסום יהיה לתקופת זמן קצרה יותר

אלעזר שטרן:      חשוב להדגיש שהפרסום של בחירת ספק יחיד הוא כדי שהציבור יוכל לבחון, לראות ולומר שאולי בטעות, יכול להיות שאיש המקצוע שלכם טעה ויש עוד ספק שלא שמתם לב אליו

אלעזר שטרן:  בניסוח הנוכחי ההצעה שלהם היא לוותר על הדבר הראשון, על תקופת הביניים

שמחה רוטמן: לעשות את זה לכל השנה

אלעזר שטרן: לכל השנה

אלעזר שטרן:  זה כן יפורסם אך לתקופה קצרה יותר

שמחה רוטמן: יפורסם לתקופה קצרה יותר וזה יצמצם את הזמנים

אלעזר שטרן: זה תיקון תקנות 3א

שמחה רוטמן: זה לא נותן פטור מהפרסום אלא להפך, במידה מסוימת בתחום הפרסום הוא אומר תפרסם אבל יש כאן פרק זמן

שמחה רוטמן:  מה שקורה זה שיש ספק יחיד ולפני שחולפת התקופה, אי אפשר להתקשר איתו

שמחה רוטמן:  נכון?     

אלעזר שטרן: נכון

שמחה רוטמן: כלומר, ספק יחיד, הכלל הוא הפוך

שמחה רוטמן:  מה שאמרנו קודם שכשהם נותנים פטור, הם יכולים עקרונית מיד לעשות את הפטור ומיד להתקשר

שמחה רוטמן:  באים אליך אחרי חמישה ימים, הם ביקשו 14 וירדו לחמישה, באים אחר כך ואומרים לך שכבר קנינו, הכיסאות כבר כאן שלום ותודה, המעשה עשוי

שמחה רוטמן:  כאן, בספק יחיד שזה בגדרים שלו, כל משרד יכול אבל הוא צריך קודם, זמן מסוים, לפרסם להתנגדויות הציבור

שמחה רוטמן:  כאן הם מבקשים זה קיצור התקופה

שמחה רוטמן:  בעיניי לרציונל שלהם זה דבר הגיוני

יואב סגלוביץ': תן דוגמה לאנשים פשוטים

קובי פאר: ספק יחיד הוא במקרה והגורם המקצועי במשרד אומר שאיקס הוא ספק יחיד בנסיבות העניין

קובי פאר:  מפרסמים את זה באתר האינטרנט

קובי פאר:  במצב הרגיל מדובר על המתנה של 14 ימי עבודה ורק לאחר מכן, בהנחה שאף אחד לא אמר אחרת, ניתן לממש את ההתקשרות

קובי פאר:  בנסיבות האלה אנחנו ביקשנו לצמצם את הזמן הזה כיוון שאנחנו צריכים לרוץ מהר

שמחה רוטמן: בהקשר הזה של ספק יחיד, אני חושב שזה מאוד הגיוני

שמחה רוטמן:  אני שואל את עצמי ואת הוועדה היכן אנחנו לא מייצרים את אותו דבר שייצרנו עם השישה מיליון והארבעה מיליון

שמחה רוטמן:  זאת אומרת שאנחנו באים ואומרים שיש פעולות שבגלל המלחמה צריך עכשיו לעשות מהר

שמחה רוטמן:  אם הן נעשות במינהלת תקומה, מה טוב

שמחה רוטמן:  גם כאן אנחנו חוששים מהסטה בצורה דומה

שמחה רוטמן:  ספק יחיד אם אני עושה דרך מינהלת תקומה, זה יותר מהר מאשר

שמחה רוטמן:  זה מה שנקרא למטרות מינהלת תקומה

שמחה רוטמן:  יש את המדרג השני שעשינו ואלה הן מטרות המלחמה

שמחה רוטמן:  למה אם משרד החינוך רוצה להביא בספק יחיד כיתות לימוד לעוטף, אתה תעשה את זה עבורו וזה יתבצע תוך חמישה ימים? וזה מצוין שזה יתבצע תוך חמישה ימים וכולנו רוצים שזה יקרה אבל אתה תעשה את זה כי משרד החינוך לא יכול לבצע דבר כזה תוך חמישה ימים, גם אם הוא מאוד רוצה

יואב סגלוביץ': ספק יחיד הוא אירוע טריקי

יואב סגלוביץ':  ספק יחיד זה לא כל כך פשוט

שמחה רוטמן: לא אמרתי שזה פשוט

יואב סגלוביץ': אני חוזר על השאלה

יואב סגלוביץ':  אני שואל מדוע לקצר את התקופה

שמחה רוטמן: כאן הקיצור קצת שונה

קובי פאר: המשמעות היא שכל פעם שהולכים לסעיף הפטור הזה, המשמעות שעכשיו מחכים 14 ימי עבודה

שמחה רוטמן: על ספק יחיד עוד לא שמענו את עומר דקל, אני מציע שנשמע גם אותו

מיטל פרי: אם אפשר לחדד

מיטל פרי:  כמו שאני רואה כאן, הסעיפים האלה בכלל לא יחולו אלא רק על ספק חוץ

מיטל פרי:  לא תחול תקנה 3א(א)(1) ו-(2) עד (5)

מיטל פרי:  כל הסעיפים האלה בכלל לא יחולו על האפשרות לפנות

שמחה רוטמן: למה?      

מיטל פרי: אני אשמח אם יחדדו את זה

שמחה רוטמן: את לא על הנוסח הנכון

אלעזר שטרן: הופץ היום נוסח מעודכן

שמחה רוטמן: את לא על הנוסח המעודכן

שמחה רוטמן:  כנסי לאתר הוועדה

אלעזר שטרן: כל השינויים עליהם דיברנו, נמצאים בנוסח שנמצא באתר הוועדה

שמחה רוטמן: פרופ' דקל, בבקשה

עומר דקל: לגבי ספק יחיד

עומר דקל:  אם אני מבין נכון את הנוסח החדש, אין פטור מחובת פרסום ויש חובת פרסום

עומר דקל:  חובת הפרסום היא לזמן יותר קצר

שמחה רוטמן: כן

עומר דקל: אני באופן אישי לא רואה עם זה בעיה

עומר דקל:  אני חושב ששבעה ימי עבודה זה מספיק

שמחה רוטמן: חמישה ימי עבודה

עומר דקל: חמישה ימי עבודה

שמחה רוטמן: חמישה ימי עבודה, זה בעצם שבוע

עומר דקל: אני אגיד גם יותר מזה

עומר דקל:  ברמה הפרקטית אם מישהו יבוא אחרי שישה ימי עבודה או שבעה ימי עבודה, ירים דגל ויגיד שזה לא ספק יחיד אלא יש עוד ספקים והפטור הזה הוא לא נכון, עובדתית הוא לא נכון - אני לא חושב שהמינהלת תוכל להתעלם מזה

עומר דקל:  אני יודע שכתוב חמישה ימים וזה שבוע, אבל מה זה אומר? שאם אני אבוא ביום מספר שש ואני אגיד שאתם מתקשרים עם פלוני כספק יחיד בסכום של 40 מיליון שקלים והוא בכלל לא ספק יחיד, במקרה כזה יתעלמו מזה וימשיכו להתקשר איתו? לא נראה לי

עומר דקל:  גם לא נראה לי שצריך להתעלם מזה

שמחה רוטמן: מתי יפנה אדם ומה יהיו תוצאות הפנייה, זה כבר בשיקול הדעת של כולם, אבל אנחנו מייצרים כאן את הכללים

שמחה רוטמן:  מה קורה אם היום בן אדם פונה אחרי 15 ימים?     

עומר דקל: בדיוק מה שאמרתי

שמחה רוטמן: נכון

שמחה רוטמן:  אני לא מייצר כאן כלל מיוחד

שמחה רוטמן:  אני כן אשמח להתייחסות שלך לגבי הכלל של ספק יחיד, לגבי משרדים שעוסקים בשיקום אנשי הצפון

שמחה רוטמן:  למה שיחול הכלל השונה?     

עומר דקל: אני מסכים עם מה שכבודו אומר, שאותו כלל, אותו עקרון, צריך להיות

עומר דקל:  אין שום סיבה במובן הזה שיהיה כלל שונה למינהלת ולמשרד ממשלתי בהנחה שכולם עובדים עבור אותה מטרה

רוני מר: אם אפשר לציין שגם היום, בהתאם לתקנות, יש לוועדת פטור משרדית סמכות לפטור משרד מהצורך לפרסם את ההליך הזה כולו או חלקו

רוני מר:  כלומר, היה ועכשיו משרד חושב שיש איזושהי התקשרות שהיא דחופה מאוד ונדרשת למשל לצרכים עליהם דיברת, משהו שקשור לעבודת המינהלת או דומה, יכול לקצר את לוחות הזמנים של הפרסום לאותם זמנים שאנחנו מאשרים עכשיו

שמחה רוטמן: חזור על המשפט האחרון בבקשה

רוני מר: לפי תקנה 3א(ג) ועדת פטור משרדית רשאית לא לעשות אף אחד משלבי הליך הפרסום או לפחות לקצר בלי אחד התנאים שלו

רוני מר:  במקרה של הדוגמה עליה אנחנו מדברים עכשיו, בלי לוחות הזמנים

רוני מר:  כלומר, לא 10 ימים ו-14 ימים אלא לקצר את זה לשלושה או חמישה, לפי הדוגמה עליה אנחנו מדברים עכשיו

שמחה רוטמן: או בלי פרסום בכלל

שמחה רוטמן:  יש לה סמכות שיקול דעת אין סופי אבל אז יש לזה כללים, יש על זה פסיקה ויש על זה פיקוח

שמחה רוטמן:  אני לא מתערב בזה

שמחה רוטמן:  אני לא משנה את הכלל

רוני מר: אני רק אומר אם מדובר על התקשרות שנדרשת בדחיפות והיא לצורך העניין להתקשרות דומה להתקשרויות של מינהלת תקומה, ועדת הפטור המשרדית יכולה לומר שהיא נצמדת כאן לתקנות וללוחות הזמנים שנקבעו למינהלת תקומה מכל הסיבות עליהן דיברנו עכשיו והסיבות שדיברת עליהן אתה ודיבר עליהן חבר הכנסת סגלוביץ', ולקצר את לוחות הזמנים האלה

רוני מר:  כלומר, אנחנו לא חושבים שנכון לעשות כאן תיקון גורף לכל המשרדים האלה

רוני מר:  אפשר להשתמש בכלי שקיים היום בתקנות

שמחה רוטמן: אם הכלי קיים כבר היום בתקנות, אתה לא היית בא אלי עם תיקון

שמחה רוטמן:  היית אומר למינהלת תקומה שתשב בוועדת הפטור שלה, תחליט שיש לה טעמים מיוחדים, תפרסם הכול לשלושה ולחמישה ותקצר את הזמנים

שמחה רוטמן:  כולם מבינים שההליך הזה – כמו שאמרנו בדיון הקודם – במידה מסוימת אנחנו נותנים כאן למינהלת תקומה משהו, נותנים בשר למי שאין לו שיניים

שמחה רוטמן:  הם הגוף שהכי פחות צריך את זה כי אצלם, כמו שאמרתי, גם ועדת המכרזים, גם ועדת הפטור, יושבים באותו חדר

שמחה רוטמן:  הם יכולים לעבוד הרבה יותר מהר

שמחה רוטמן:       כאשר אנחנו מדברים על משרד אחר שאומר שאם הוא עכשיו עושה פטור מספק יחיד והוא מפרסם אותו ל-14 ימים, הוא יפרסם אותו ל-14 ימים אבל אם הוא יפנה עכשיו לוועדת הפטור המשרדית שנמצאת בירושלים, עד שהיא תענה לו או לא תענה לו, היא תשאל מה עם אישור החשב הכללי והחשב הכללי יענה תוך שבועיים – הוא כבר יפרסם ויהיו 14 ימים והתוצאה תהיה שהבירוקרטיה הפנים-ממשלתית תוביל לכך, אני לא רוצה לעשות כאן עכשיו ישיבת פיקוח על ועדת הפטור הבין-משרדית והעליונה, כמה זמן לוקח לה לענות לכל דבר

שמחה רוטמן:  זה בסדר גמור ובצדק מוחלט

שמחה רוטמן:      אני אומר שלא הגיוני שמחוז צפון של משרד החינוך, שצריך לדאוג עכשיו למשהו, או מי שדואג באילת או במקום אחר יצטרך לעבור ויה דולורוזה שונה כאשר הוא דואג, ושוב, לצורכי מלחמה

שמחה רוטמן:  אני מסכים שעכשיו לפתוח את הספק יחיד לכל העולם ואחותו, מסכים איתכם ואם הם רוצים מקרה מיוחד

שמחה רוטמן:  גם בנושא אחר אני לא מתערב להם

שמחה רוטמן:  זה קיים להם בכללים בתקנות

שמחה רוטמן:  לנושא המלחמה, בין אם מדובר בדאגה למילואימניקים, בין אם מדובר בדאגה למפונים מהצפון, בין אם מדובר בסטודנטים שהלכה להם שנה – לא יודע

שמחה רוטמן:  מה שרלוונטי, יבואו ויפרסמו, יגידו, בלי פרוצדורה יעשו ספק יחיד, יפרסמו, יגידו שמפרסמים בנוהל מקוצר אחרי שהשתכנענו שזה נוגע למטרות המלחמה - ניסוח שדומה למה שכתבנו בניסוח הה – יחול עליהם אותו ספק יחיד

בני מנחם: ברשותך, אני רוצה להתייחס

בני מנחם:  הסיבה שבאנו לכאן, למרות מה שרוני ציין לגבי האפשרות הקיימת בתקנות, היא שמינהלת תקומה היא מינהלת חדשה והיא מתחילה הכול מאפס, בניגוד למשרד החינוך או בניגוד לכל משרד אחר שיש לו התקשרויות קיימות, יש לו יכולות ביצוע גבוהות ורוב הסיכויים ההם שהוא לא ישתמש בתקנה הזאת

בני מנחם:  רוב הסיכויים שהוא ישתמש או בהגדלת התקשרות או במכרזים קיימים או במכרזים מהירים

בני מנחם:  יש לו יכולות ביצוע הרבה יותר גבוהות ממינהלת תקומה

בני מנחם:       כל הרעיון של התקנה הזאת הוא לעשות הוראת שעה לשנה בלבד

בני מנחם:  אחרי שנה מינהלת תקומה בעזרת השם תתנהג כמו משרד החינוך ותוכל לעבוד כמו משרד החינוך, יהיו לה התקשרויות קיימות, יהיו לה כלים קיימים כמו שיש היום במשרד החינוך

בני מנחם:  זאת הסיבה בגללה אנחנו נותנים את זה רק למינהלת תקומה

בני מנחם:  משמעות ההרחבה שאתה מבקש היא הסטה של פעילויות שאפשר לעשות אותן בתהליך תמחורי כזה או אחר, לעולם פטורים מהיר ואלה דברים שאנחנו במשרד האוצר לא היינו רוצים שהם יקרו וגם אתם חברי הכנסת לא תרצו שזה יקרה

בני מנחם:       לכן אנחנו, משרד האוצר, מתנגדים

שמחה רוטמן: 61 אחוזים מההתקשרויות בפטור ממכרז בתחום התקשוב בוצעו בעילת ספק יחיד

שמחה רוטמן:  זה מדוח מבקר המדינה

יואב סגלוביץ': אני אומר משהו

יואב סגלוביץ':  אני חזור על מה שאמרתי בהתחלה, גם אם יש מחלוקת

יואב סגלוביץ':  במקום שזה יכול לייעל את העניין, דרך תקומה או דרך הפרויקט הזה, אני חושב שזה לא נכון תפיסתית לעשות תיקונים כאלה או אחרים אם חושבים עליהם בצורה כזאת

שמחה רוטמן: אני לא רוצה תיקון רוחבי

שמחה רוטמן:  זה לא אותו הדבר כמו ה-100

שמחה רוטמן:  כאן אני כן אומר – וזו הסיטואציה שעלתה ועלתה בחריפות, כולל מסגן ראש עיריית שדרות שישב כאן, כולל מרשויות מקומיות בצפון שפנו – בסופו של דבר לא יתכן שצריך להוציא עכשיו פרויקט לסיוע למפונים שיושבים באותו אתר, באותו מקום, וצריך בשבילם ספק יחיד

בני מנחם: זה לא חל על הרשויות המקומיות

שמחה רוטמן: לא, לא דיברתי על הרשויות המקומיות

שמחה רוטמן:  רשויות מקומיות עובדות כמו משרדי ממשלה

יואב סגלוביץ': ההסבר שמקבלים פה עכשיו הוא אחר

יואב סגלוביץ':  הוא אומר שהייחודיות שאין להם, ליתר יש גם פתרונות ייחודיים

שמחה רוטמן: לכן עניתי על זה

שמחה רוטמן:  אין להם ועדיין בתחומי התקשוב 61 אחוזים מההתקשרויות בסך הכול נעשות בפטור ספק יחיד

שמחה רוטמן:  זאת אומרת אם צריך עכשיו לפרוס מערכת מחשוב, שזה תקשוב, וצריך עכשיו כיתת מחשבים במקום כלשהו, זה נעשה בפטור ספק יחיד

שמחה רוטמן:  כיתת מחשבים היא לא הדוגמה

בני מנחם: הוא יעשה הגדלת התקשרות

בני מנחם:  זה מה שהוא יעשה כי יש לו התקשרות קיימת

בני מנחם:  זה ההבדל

שמחה רוטמן: 	לא נכון

בני מנחם: הוא לא ישתמש בתקנה הזאת

בני מנחם:  הוא ישתמש ב - - -      

שמחה רוטמן: סליחה, זה לא נכון

שמחה רוטמן:  לא כולם ולא בהרבה תחומים

בני מנחם: הוא לא יכול לעשות את זה

בני מנחם:  אין לו התקשרות קיימת     

שמחה רוטמן: הוא יכול להתלבש על התקשרות קיימת של משרד

שמחה רוטמן:  זה נתתי לו בסעיף אחר

בני מנחם: אני מזכיר לך שהוא יכול רק לאמץ מכרזים ולא לאמץ פטורים

בני מנחם:  זה ההבדל

בני מנחם:  כל הרעיון של התקנה הזאת הוא לתת לו לעלות על המסלול, להשוות את מצבו למשרד החינוך

שמחה רוטמן: לא, זה לא משווה את מצבו למשרד החינוך

בני מנחם: זה משווה את מצבו

שמחה רוטמן: לא, זה לא נכון

בני מנחם:  מצבו של משרד החינוך היום הרבה יותר עדיף, גם אחרי התקנה הזאת

בני מנחם:  יש לו התקשרויות קיימות

בני מנחם:  הוא יכול להשתמש בכלים שלו אין

שמחה רוטמן: כשיש התקשרות קיימת, זה עניין אחד

שמחה רוטמן:  הרבה מאוד משרדים והרבה מאוד גופים עוסקים עכשיו בדברים שהם פחות מתחום הליבה שלהם

שמחה רוטמן:  הם לא התעסקו בהם כל הזמן בגלל מצב המלחמה

שמחה רוטמן:  ראינו את זה קורה בשטח

שמחה רוטמן:  ראינו את זה קורה בהרבה מאוד משרדים שפתאום היו צריכים לבצע רכש

יואב סגלוביץ': סליחה שאני אומר את זה אבל גם אנחנו הסתובבנו

יואב סגלוביץ':  גם אני הסתובבתי

יואב סגלוביץ':  חלק מזה הוא לא בגלל בעיות של חוקים או תקנות אלא זה ביצוע של מנהלים ברמה כזו או אחרת שהם לא עשו את זה

יואב סגלוביץ':  זאת לא הבעיה הזאת

שמחה רוטמן: אני לא אמרתי שכל מה שראינו זה את הבעיה הזאת

שמחה רוטמן:  יש בעיה קשה בסיטואציה בה יש ספק יחיד

שמחה רוטמן:  כמו שהוא אומר, אי אפשר להשתמש בספק יחיד אחד של משרד אחר שפתאום צריך לדון

שמחה רוטמן:  משרד הנגב והגליל לצורך העניין, נניח הוא רגיל לעבוד עם ספקים בנגב ובגליל כי הוא משרד הנגב והגליל

יואב סגלוביץ': אתה מכיר את הוראות התקציב של המשרד הזה

יואב סגלוביץ':  מה הקשר של משרד הנגב וגליל? זה לא בנגב ולא בגליל

שמחה רוטמן: לא נכון

קריאה: זו שאלה אחרת שלא קשורה

בני מנחם: אדוני היושב-ראש, אני אומר לך שיש יכולות למשרדים, כולל שימוש בתקנות כאלה, ויש להם כלים שאין אותם למינהלת תקומה

שמחה רוטמן: אני שואל אותך שאלה

שמחה רוטמן:  מה הנזק הגדול שנגרם מקיצור התקופה, אם זה לצורכי המלחמה

בני מנחם: כי בסופו של דבר אם אתה תוביל לדבר הזה ותיתן את הקיצור הזה למשרד החינוך, אתה תוביל אותם להשתמש בספק היחיד הזה וזה לא נכון

בני מנחם:  זה ממש לא נכון

שמחה רוטמן: תנאי ראשון של ספק יחיד זו חוות הדעת המקצועית שהוא ספק יחיד

שמחה רוטמן:  זה תנאי ראשון

שמחה רוטמן:  אתה אומר לי שאתם כל הזמן עושים כך ולכן תבנה על זה שאנחנו עושים כך

שמחה רוטמן:  אם זה המצב, אנחנו בבעיה אחרת

יואב סגלוביץ': אני אתן לך חוות דעת מקצועית מתחום אחר

יואב סגלוביץ':  אני ממליץ לכנסת ישראל לא להרחיב את הספק היחיד שלא לצורך

בני מנחם: בדיוק

שמחה רוטמן: אני לא מבקש להרחיב

שמחה רוטמן:  לא שיניתי כאן כלל מהותי לגבי הספק היחיד

יואב סגלוביץ':  זה עניין של רוח

יואב סגלוביץ':  אני אומר שזה פשוט לא נכון

יואב סגלוביץ':  כשאני רואה בעיניים שצריך, בסדר, אבל כאן לא צריך את זה

שמחה רוטמן: מה שאני קיבלתי ממשרדים זה שצריך

יואב סגלוביץ': אני מכיר את הצריך הזה

יואב סגלוביץ':  אני אומר לך שאני עבדתי עם הצריך הזה ואנשים סבלו בגלל הצריך הזה

שמחה רוטמן: בטיוטה לא ביקשתם לקצר את פרק הזמן לספק יחיד?     

בני מנחם: ממש לא

שמחה רוטמן: אין שם התייחסות לדבר הזה?     

בני מנחם: ממש לא

שמחה רוטמן: לי מאוד קשה, וכמו שאני אומר קיבלתי על זה פניות, שסיטואציה, דווקא בגלל שאי אפשר להשתמש בספק יחיד בכל המנגנונים האלה, אירועי המלחמה, אירועי הפינוי, אירועי מפונים בצפון ובדרום - - -     

בני מנחם: תראו לי דוגמה אחת שאי אפשר

בני מנחם:  אני אשמח להתמודד עם דוגמאות

בני מנחם:  כאחד שנמצא על השלטר, אני באמת אשמח

שמחה רוטמן: נתתי לך דוגמאות

בני מנחם: לא, אלה לא דוגמאות

בני מנחם:  אני מאוד אשמח להתמודד עם דוגמאות

יואב סגלוביץ': אני בזמנו קיבלתי הרבה תלונות

יואב סגלוביץ':  בוא נשאיר את זה לדיון אחר

שמחה רוטמן: בסדר

שמחה רוטמן:  אני אעשה על זה התייעצות ואם צריך, גם אתייעץ עם שר האוצר

שמחה רוטמן:  בכל מקרה, את התקנה הבנו מה היא אומרת ונשארה לדיון השאלה האם זה יחול על צורכי המלחמה בהתאם להגדרה הזאת או לא

מיטל פרי: גם הזמן שהוא קצר, אם אני מבינה נכון זה קוצר לשלושה ימים

שמחה רוטמן: לא

שמחה רוטמן:  פרסמה ושלחה למנוי

מיטל פרי: חמישה ימים במקום שבעה ימים

שמחה רוטמן: כן

מיטל פרי: זה בדיוק כמו עם הסיפור של חמשת הימים של הפרסום

מיטל פרי:  היה מצופה להדק את זה ואפילו אנחנו לא נקצר אבל כמו שאמרת, אפילו לקצר ליומיים-שלושה

מיטל פרי:  מה זה שלושה ימים? זה מאוד מאוד מצמצם

מיטל פרי:  שוב, התפיסה היא שדווקא בסכומים, כמו שאמרת, יש לארג'יות בסכומים ואפשר קצת להדק בהם

שמחה רוטמן: לא הבנתי

קובי פאר: איזו לארג'יות הייתה בסכומים? אלה סתם אמירות

שמחה רוטמן: אין צורך

שמחה רוטמן:  די

שמחה רוטמן:  סליחה

מיטל פרי: סליחה על המילה לארג'יות

מיטל פרי:  גמישות

קובי פאר: אומרים דברים לא נכונים

שמחה רוטמן: עם כל הכבוד, יש הרבה אנשים שאומרים כל מיני דברים כאן מסביב לשולחן

שמחה רוטמן:  לא להתרגש

שמחה רוטמן:  הכול בסדר

שמחה רוטמן:  אני מנסה להבין את לוחות הזמנים

שמחה רוטמן:  חמשת הימים, זה החל במועד פרסום ההודעה

שמחה רוטמן:  זאת אומרת, אתה מפרסם

עדי קול: ואז יש עוד יומיים

שמחה רוטמן: השאלה היא מה המשמעות של פרסום

שמחה רוטמן:  אחרי שלושה ימים זה נעלם מהאתר?     

עדי קול: תיאורטית, בפועל לא

שמחה רוטמן: למה זה מיועד?     

מיטל פרי: מה זה שלושה ימים?      

שמחה רוטמן: גם אני לא מבין את זה

שמחה רוטמן:  אני לא מבין את זה גם לגבי התקנות היום

שמחה רוטמן:  אלה אמורים להיות חמישה ימים וחמישה ימים

שמחה רוטמן:  זה בכל מקרה גם אצלכם

שמחה רוטמן:  אתה הרי שלחת הודעה

מיטל פרי: במקור אלה היו 10 ימים

עומר דקל: הניסוח כאן לא מוצלח

עומר דקל:  הוא גם לא מוצלח בתקנות המקוריות

עומר דקל:  אני גם רוצה להסב את תשומת הלב שיש תקנה אחרת בתקנות שקובעת שכל הודעה שעולה לאתר חייבת להישאר באתר לפחות 12 חודשים

עומר דקל:  גם הודעה כזאת, אי אפשר להסיר אותה אחרי חמישה ימים

שמחה רוטמן: לכן אני אומר שאני לא כל כך מבין

יואב סגלוביץ': אבל היא יורדת או לא?     

עומר דקל: לא יורדת

עומר דקל:  היא צריכה להישאר 12 חודשים

עדי קול: היא הנותנת

עדי קול:  מאחר וזה בכל מקרה חמישה ימים באתר, יהיה פרסום של חמישה ימים

שמחה רוטמן: כן

שמחה רוטמן:  אני מציע לומר שפרסמה באתר האינטרנט לתקופה של חמישה ימי עבודה לפחות, שלא תפחת מחמישה ימי עבודה

שמחה רוטמן:  אז אני מצמיד חמישה לחמישה

שמחה רוטמן:  אתה הרי לא מוריד את זה אחרי יומיים, זה לא משנה לך, זה סתם

שמחה רוטמן:  לא יודע מה קורה לכולם אבל אם אנחנו כבר בונים להם משהו, אנחנו לא מייצרים איזה כלל משונה כזה כי בכל מקרה זה נשאר באתר ולא נעלם

שמחה רוטמן:  יש איזו משמעות שאני מפספס?     

עדי קול: לא, לא נראה לי

מיטל פרי: אבל שיהיה ברור

מיטל פרי:  במקור, במקום 10 ימים ירדנו לשלושה, אלא אם כן נחליט חמישה, ואחר כך מ-14 ימים שהם כמעט שלושה שבועות - - -     

שמחה רוטמן: לא, אלה הכללים לכולם

קובי פאר: אמרת מאוד יפה, אמרת אלא אם כן נחליט

קובי פאר:  זה אומר שהיא גם מחליטה

מיטל פרי: לא

מיטל פרי:  זאת הכנסת מילים לפי

שמחה רוטמן: אין צורך

שמחה רוטמן:  לא משנה

מיטל פרי: לא אמרתי נחליט

מיטל פרי:  אמרתי שאתם דיברתם

מיטל פרי:  לא אני

מיטל פרי:  זה הכול מוקלט

שמחה רוטמן: זה לא משנה

שמחה רוטמן:  אני אומר שיש את הכלל של ספק יחיד לכולם ויש ספק יחיד למינהלת תקומה

שמחה רוטמן:  אנחנו נדון בהפסקה מה אנחנו עושים

שמחה רוטמן:  אמרתי את עמדתי, שמענו את חבר הכנסת סגלוביץ' ואני מקווה שנתכנס למשהו, יכול להיות שלא ונראה מה אנחנו עושים

שמחה רוטמן:  בכל מקרה אני נוטה לחשוב שלגבי מהירות הביצוע והאמירה שהם יכולים להסתדר, דיברנו על זה ארוכות בישיבות הקודמות ואני לא רוצה לחזור על זה

שמחה רוטמן:  הם יכולים להסתדר ועובדה שפעמים רבות ה-יכולים להסתדר הזה, הבירוקרטיה הפנים ממשלתית, ה-קווליטי אוף סרוויס הפנים ממשלתי, הוא לא בדיוק יכולים להסתדר, בלי להאשים איש

שמחה רוטמן:  פרק הזמן של הפנייה, אני יכול לשאול, ואם אתם רוצים – אני אשאל

שמחה רוטמן:  אתם רוצים? אני חושב שאתם יודעים את התשובה

שמחה רוטמן:  תוך כמה זמן בן אדם שפונה, מה -קווליטי אוף סרוויס שלכם, תוך כמה זמן אתם עונים, תוך כמה זמן אתם מתייחסים

שמחה רוטמן:  התשובה תהיה שכנראה נראה יותר מ-14 ימים על חלק מהמקרים, ודאי על המקרים המורכבים

שמחה רוטמן:  לכן יש לזה משמעות למרות שאתם תענו ותפתרו להם את הבעיה הכי טוב שאפשר, במסירות הגבוהה ביותר ואני באמת לא מפקפק לא ברצון הטוב שלכם ולא ברצון שלכם גם לתעדף נושאים שקשורים למצב המלחמה

שמחה רוטמן:  בסופו של דבר ה-קווליטי אוף סרוויס יגרום לזה שגם את הדברים שדחופים, מאחר ויש את הסעיף שמאפשר את זה, הגורם המחליט עד שהוא יעשה את ההתייעצויות שלו ואת חוות הדעת שלו, הלכנו על ה-14 ימים

שמחה רוטמן:      בסופו של דבר גם אם בסופו של דבר הפתרון יהיה נכון, הוא לא יהיה בזמן הרלוונטי

שמחה רוטמן:  אנחנו רוצים שלמינהלת תקומה יהיו את הכלים האלו כי אנחנו מבינים את חשיבות המשימה שלה

שמחה רוטמן:  על כלל משרדי הממשלה מונחת עכשיו משימה מאוד חשובה והיא להתמודד עם מה שקורה, משקף לשעת חירום, בהקשר הזה

שמחה רוטמן:  להתמודד עם אתגרים שמעולם אף משרד ממשלתי לא התמודד איתם

שמחה רוטמן:  צריך לתת להם את הכלים ואת המענים וצריך לעשות לזה את הפיקוח הציבורי בצורה שאנחנו רוצים וזה נכון לעשות אותם

שמחה רוטמן:  אין הצדקה לייצר מסלול ירוק ומסלול אדום כאשר מדובר בטיפול במפונים

שמחה רוטמן:  אין הצדקה

רוני מר: אדוני, התמרוץ כאן הוא הפוך

רוני מר:  כאן האינטרס של המשרד, של גורמי המקצוע, לטפל כמה שיותר מהר בהשגות ובפניות שהתקבלו כי אחרת הוא לא יכול להביא את זה לוועדת המכרזים

שמחה רוטמן: אבל הוא לא יכול להתחיל את העבודה לפני שעברו 14 ימים

רוני מר: אתה אמרת קודם שאם תתקבל השגה, עד שיענו להשגה, עד שיבדקו אותה ועד שיתכתבו

שמחה רוטמן: לא, לא דיברתי על ההשגה

שמחה רוטמן:  דיברתי על הבקשה שלהם אליכם לעשות את זה בהליך המקוצר

רוני מר: זו ועדת פטור משרדית

בני מנחם: הם לא צריכים אותנו

שמחה רוטמן: רק אם זה עד מיליון

שמחה רוטמן:  אני מכיר את התקנות

שמחה רוטמן:  לצערי אני מכיר את התקנות

שמחה רוטמן:  רק אם זה עד מיליון

שמחה רוטמן:  לכן אני אומר שאם הוא פונה אליך עכשיו בן אדם ויש לו התקשרות של מיליון וחצי והוא צריך לעשות לספק יחיד כי יש לו חוות דעת מקצועית שיש רק ספק אחד, והוא חושב שבגלל שזה נורא דחוף צריך לעשות את זה או בלי פרסום או עם זמן מקוצר – תוך כמה זמן הוא יקבל ממך תשובה?     

בני מנחם: אדוני היושב-ראש, אני אמרתי לך שבכובע השני שלי אני יושב-ראש ועדת הפטור, עליה אתה מדבר

בני מנחם:  אני רוצה להגיד לך שמיום הלחימה – כי אתה מדבר על לחימה, אתה לא מדבר איתי על כללי – יש לנו ועדת פטור מיוחדת, במקרה יושב גם אחד החברים כאן, שמורכבת משלושה אנשים – אני, הוא ועוד אחד – ובסופו של דבר כל יום אנחנו דנים, גם בשעה 23:00 בלילה, כולל שישי-שבת, במחילה, ובסופו של דבר אנחנו נותנים מענים מהירים לצורכי לחימה

בני מנחם:  לכן לא סתם אמרתי לך שתיתן לי דוגמאות

שמחה רוטמן: לכן אני שואל אותך

שמחה רוטמן:  לא אמרתי שלא נתת מענה

שמחה רוטמן:  אני רק שואל כמה זמן לוקח עד שאתה נותן מענה

בני מנחם: אני עונה לך ואני יכול להוכיח לך עם קבוצת וואטסאפ מיוחדת שאנחנו נותנים תשובות גם תוך שעה

שמחה רוטמן: במקרים פשוטים

בני מנחם: אני רוצה להראות לך את זה

בני מנחם:  לא סתם אני אומר שאני לא חושב שיש באמת בעיה ממשית

בני מנחם:  אם בדוגמה שלך יבוא משרד עם הסבר מנומק שקשור ללחימה, הוא יקבל תשובה מהר מאוד במסגרת התקנות

בני מנחם:  אני לא צריך את התיקון

בני מנחם:  במסגרת התקנות אני אתן לו תשובה מהירה

שמחה רוטמן: תגיד לפרוטוקול שתיתן למינהלת תקומה את הדבר הזה לפטור ממכרז שלה ונוותר על התיקון

בני מנחם: אני אסביר את ההבדל

בני מנחם:  אמרתי לך מלחמה

בני מנחם:  מינהלת תקומה לא עושה מלחמה

בני מנחם:  מינהלת תקומה מקימה חבל ארץ

שמחה רוטמן: וגם משקמת מפונים

שמחה רוטמן:  וגם מטפלת בהם בבית המלון

בני מנחם: לא, מינהלת תקומה כמעט ולא עוסקת בשיקום מפונים

בני מנחם:  בטווח הקצר של המפונים, מי שמטפל זה משרד התיירות ולא מינהלת תקומה

בני מנחם:  מינהלת תקומה מסתכלת על אזור החבל שלה, על הטווח הארוך

בני מנחם:  היא עושה דברים ארוכי טווח

בני מנחם:  לכן היא לא מלחמה

בני מנחם:  היא לא מתעסקת במלחמה אלא היא מתעסקת ביום הארוך

בני מנחם:      מה שאני תיארתי לך, אתה בעצמך רצית לתקן עכשיו למלחמה

שמחה רוטמן: אמרתי את ההגדרה שלכם

שמחה רוטמן:  אתם הגדרתם את זה נכון ובצדק

יואב סגלוביץ': נכנסנו לאיזושהי פינה

יואב סגלוביץ':  אני חושב שהסיפור של ספק יחיד, עם זה התחלנו, צריך להיזהר איתו

יואב סגלוביץ':  ספק יחיד זה אירוע אחר

יואב סגלוביץ':  לא הייתי פותח את זה על ספק יחיד

יואב סגלוביץ':  מי שצריך את זה, יודע להסתדר

יואב סגלוביץ':  זו ההצעה שלי

יואב סגלוביץ':  אנחנו כרגע דנים במין שאינו מינו ונייצר כאן בלגן

יואב סגלוביץ':  ספק יחיד הוא אירוע בעייתי בפני עצמו

שמחה רוטמן: אנחנו דיברנו על ההגדרה הבאה: ביצוע תפקידי המשרד לצורך טיפול, שיקום או סיוע הנצרכים כתוצאה מפעולות האיבה או פעולות המלחמה

שמחה רוטמן:  זו ההגדרה

שמחה רוטמן:  זו ההגדרה הנכונה

שמחה רוטמן:  זו הגדרה שמישהו שצריך לעשות טיפול, שיקום או סיוע הנצרכים כתוצאה מפעולות האיבה או פעולות המלחמה, בין אם הוא דואג לתושבי חבל התקומה, ויש שם הקמת חבל ארץ ולכן נתנו פטור מתכננים ופטור פה ופטור שם, יועצים, הקמה מהירה

שמחה רוטמן:  מה זאת אומרת נתנו? בשמחה רבה נענינו לבקשה לתת

שמחה רוטמן:  אנחנו לא נותנים כלום

שמחה רוטמן:  אתם נותנים

שמחה רוטמן:       כאשר אנחנו מדברים על מהירות הביצוע, וכאן העניין העיקרי כאן הוא מהירות הביצוע, מתי מתחילים לקבל את הריג'קטים, מתי מתחילים לשבת על זה ואי אפשר להתחיל לשבת בכלל על הריג'קטים לספק היחיד לפני שחלפו 14 ימים, אי אפשר להתחיל לשבת על זה

שמחה רוטמן:  כאשר אתה צריך עכשיו שיקום או סיוע, אנשים באים אלינו בטענות, בצדק, למה לוקח הרבה זמן להחליט על דברים

שמחה רוטמן:  כמה זמן לוקח בבירוקרטיה ממשלתית

שמחה רוטמן:  ישבו לפני שעתיים, אנשים שאמרו לי שהם רוצים בשביל הגנת הפרטיות כי אתה יודע מה זה לקדם חקיקה? לקדם חקיקה, כל חקיקה שיביאו לנו לכאן, יואב ואני עשינו הכי מהר שאפשר, לפעמים קבענו דיונים מהיום למחר ולפעמים מהיום לאותו יום

שמחה רוטמן:  אנחנו לא עיכבנו אף אחד אבל הסבירו לי שלהפיץ תזכיר, זה לוקח זמן

שמחה רוטמן:  הבירוקרטיה הפנים-ממשלתית, בין ייעוץ וחקיקה למחלקה אחרת במשרד המשפטים, זה לוקח זמן

שמחה רוטמן:  פתאום הכול חלק, הכול עובד מהר ולא צריך את הפטור

שמחה רוטמן:      חברים, כולנו חיים במדינה הזאת

שמחה רוטמן:  לא הגיוני שפעולה דחופה שבשבילה נדרש ספק יחיד תחכה 14 ימים כאשר מדובר במפונה מהצפון לפני מה שנקרא תחילת פתיחת מעטפות - שזאת לא פתיחת מעטפות כי זה לא מכרז אבל פתיחת ההשגות – והיא תחכה חמישה ימים כאשר מדובר במפונה משדרות

שמחה רוטמן:  לא הגיוני

בני מנחם: אני אומר, ואני אומר את זה כאן לפרוטוקול, שמרגע תחילת המלחמה, כשהיה צריך לא לחכות 14 ימים, מדינת ישראל נתנה לזה מענה ואני אומר לך את זה בהתחייבות מלאה, כמי שהיה בתהליך

בני מנחם:  אני לא צריך שתתקן את התקנה בשביל זה

שמחה רוטמן: אנחנו נדבר על זה בהפסקה

שמחה רוטמן:  הנקודות ברורות

יואב סגלוביץ': אני חוזר לעניין של ספק יחיד

יואב סגלוביץ':  לא לכל דבר שאמרו כאן אני מסכים

יואב סגלוביץ':  אני אסביר את הדברים כפשוטם

יואב סגלוביץ':  רוצים לפתוח צוהר גדול לגילויים פוטנציאליים של שחיתות, לכו על זה

שמחה רוטמן: אני לא חולק על ספק יחיד - - -     

יואב סגלוביץ': לא אמרתי שכל מי שמבקש

יואב סגלוביץ':  אמרתי לך שזה פתח – ואני אומר את זה בצורה מקצועית ועניינית - ואין בזה צורך

שמחה רוטמן: אנחנו רק נזכיר שאנחנו לא משנים שום תנאי מהותי לספק יחיד

שמחה רוטמן:  אנחנו מקצרים את זמן התגובה

יואב סגלוביץ': אני אומר שוב שלזמן יש ערך

שמחה רוטמן: נכון

יואב סגלוביץ': לזמן יש ערך ולפרסום יש ערך

יואב סגלוביץ':  החשש מהזמן – אני לא חושש מהזמן במשימות עליהן אתה מדבר על המשרדים הממשלתיים האלה

יואב סגלוביץ':  ממש לא

יואב סגלוביץ':  זה לא להביא קסדות מארצות-הברית

שמחה רוטמן: דווקא דוגמה מצוינת

שמחה רוטמן:  אנחנו נדון בזה

שמחה רוטמן:  עוד מעט נצא להפסקה ונדון

שמחה רוטמן:      יש עוד משהו בתקנות שעוד לא סיימנו?     

אלעזר שטרן: התיקונים שנעשו עד עכשיו על הנוסח המעודכן, זאת המחיקה של תקנה 1ג

אלעזר שטרן:  יש הערה שאדוני העיר ולא הבנתי אם זה סופי או לא, לגבי העניין של אתר האינטרנט

שמחה רוטמן: כן

שמחה רוטמן:  אתר האינטרנט לכולם

שמחה רוטמן:  גם על זה נדון בהפסקה

אלעזר שטרן: אם כן, שתי הנקודות האלה

שמחה רוטמן: בסדר

שמחה רוטמן:  אנחנו נצא להפסקה של 20 דקות

שמחה רוטמן:  נשוב ונתכנס כאן בשעה 16:30

שמחה רוטמן: שבנו לדיון

שמחה רוטמן:  במהלך ההפסקה התייעצנו

שמחה רוטמן:  אני רוצה להתחיל בנושא ספק יחיד

שמחה רוטמן:  נושא ספק יחיד, שמעתי את החששות, כולל החששות של חבר הכנסת סגלוביץ'

שמחה רוטמן:  אני שותף, כמו שהייתי שותף לדבריו בנוגע לסוגיות הפטור מפרסום

שמחה רוטמן:  אמרתי אותן בדיון בו הוא לא היה ואנחנו משדרים על אותו גל

שמחה רוטמן:  אנחנו מגלים הרבה יותר מדיי פעמים ממה שזה סביר, אם יורשה לי להשתמש במילה סביר, שאנחנו משדרים על אותו גל וזה בסדר גמור וטוב שכך, כאשר הדיון הוא ענייני ולא בחלוקה פוליטית

שמחה רוטמן:  גם בנושא הזה של הספק היחיד, אני עדיין בחששות מאוד גדולים גם לגבי המסר הציבורי, סוג של אפליה בין דם לדם, בין המפונה מהצפון אל מול המפונה מהדרום, קצב הטיפול וכדומה וגם איך זה יעבוד בפרקטיקה

שמחה רוטמן:       לכן אני כן מבקש ממך אדוני סגן החשב הכללי, אתה גם בוועדות הפטור, שתצהיר לפרוטוקול שככל ותוגש בקשה לקיצור הזמנים, יש את התקנה הרלוונטית הזאת, עד מיליון זה באישור המשרד הרלוונטי ומעל מיליון זה אצלך

שמחה רוטמן:  ככל שיוגש משהו שנוגע לצורכי המפונים, בעצם לצורכי המלחמה בהקשר ההכרזה, בדומה למה שדובר בתקנה - - -     

רוני מר: אתה מדבר על שיקולים שוועדת פטור יכולה לשקול כדי לפטור אותם מחובת הנחה

שמחה רוטמן: שישה מיליון

בני מנחם: לא, שישה מיליון זה משהו אחר

שמחה רוטמן: ככל שתוגש אליך בקשה להתקשרות שנדרשת בה מהירות בעניין ביצוע תפקידי משרד לצורך טיפול, שיקום או סיוע שנצרכים כתוצאה מפעולות איבה ופעולות המלחמה, דהיינו, בין אם המפונה הוא מהצפון ובין אם הוא מהדרום, בין אם הוא יושב תחת מינהלת תקומה ובין אם הוא יושב תחת משרד ממשלתי – אתה תראה ותעשה את שיקול דעתך ותיטה לאשר לו קיצורי זמנים דומים לאירוע כדי שלא לייצר סיטואציה של אפליה בין קיבוץ מנרה לקיבוץ כפר עזה או בין מפוניו למפוניו

בני מנחם: כמו שאמרתי קודם, ואין לי שום בעיה לומר את זה גם עכשיו, יש את הכלים הקיימים בתקנות

בני מנחם:  כמו שאמרתי לך, אני יושב-ראש ועדת פטור ואני מבטיח לך שאנחנו נהיה קשובים לדיון מהר מאוד בכל הנושא הזה של הן צורכי מלחמה והן צורכי מפונים, ואנחנו נדון בבקשה מהר מאוד

בני מנחם:  אני אומר את זה

בני מנחם:  אנחנו גם נדון בזה בשים לב לתיקון שעשינו לגבי מינהלת תקומה, בשים לב לצרכים ובשים לב לחשיבות המהירות וביחס לאותו מקרה

בני מנחם:  אנחנו נבחן את זה בכובד ראש ובצורה חיובית אבל אני שוב אומר משהו - שברור לך למה אני אומר אותו – שאני לא מתחייב בפניך שכל הבקשות יאושרו

בני מנחם:  אני מתחייב בפניך לדון בזה בצורה מהירה, לדון בזה בשים לב

שמחה רוטמן: גם לצורך מניעת אפליה בין דם לדם

בני מנחם: כן

בני מנחם:  אמרתי

בני מנחם:  אני אשים לב לכל התמונה הרחבה ואני מבטיח לך שאנחנו ניתן את המענה ההולם כמו שאני חושב שנתנו אותו עד היום

שמחה רוטמן: בסדר גמור

שמחה רוטמן:  הנושא הנוסף הוא נושא שדיברנו עליו, הפרסום בעיתונים

שמחה רוטמן:  לדעתי זה הנושא האחרון שנשאר לנו לסגור

שמחה רוטמן:  בדיון אני העליתי, ואני חוזר על שאמרתי ואני רוצה שזה יהיה מאוד מאוד ברור

שמחה רוטמן:  אנחנו במצב מלחמה

שמחה רוטמן:  במצב מלחמה, על סכומים הרבה יותר קטנים בקופת המדינה נתנו דגשים ותשומת לב, גם ציבורית, גם כאן בכנסת וגם בחקיקה לרבות הקפאות שכר

שמחה רוטמן:  בכל תחום

שמחה רוטמן:  אנחנו מבינים את העניין

שמחה רוטמן:  יש כאן נושא של פרסום בעיתונים שכבר הופץ

שמחה רוטמן:  העמדה המקצועית שהוצגה גם בדיון הראשון שהתקיים כאן, גם בדיונים אחרים, גם בטיוטת התקנות, גם בתזכיר שהופץ להערות הציבור – השם המדויק הוא טיוטת התקנות – ונתקבלו בעניין הזה הערות ציבור שחובת הפרסום הזאת היא גם יקרה, גם ארכאית, גם מעכבת וכל הדברים שגרמו לכם לבוא ולהגיד למינהלת תקומה לפטור אותם מהדבר הזה, בגלל האמירה שזה בעצם הדבר הנכון לעשות לכולם וזו אמירה מקצועית שהוצגה בעבר גם על ידי משרד האוצר

שמחה רוטמן:      הדבר הזה נאמר בדיון הראשון, אז כבר אמרתי אותו, ואחר כך בדיון השני חזרנו עליו ולכן גם חזרתם עם טיוטה

שמחה רוטמן:  אמרתם שאתם רוצים לעשות את לגבי פרסומים על מה שקשור למלחמה

שמחה רוטמן:  אני חושב שהזמן שלוקח לעורך-הדין של ועדת המכרזים או ועדת הפטור במקרה הזה לשבת ולכתוב חוות דעת על השאלה האם זה עולה, זה הכול בשביל לחסוך את שליחת אי-מייל ללפ"ם, זה הופך את זה לאות מתה, זה מגוחך, זה לא מתאים, זה לא שייך, אין לזה הצדקה

שמחה רוטמן:  לכן אני עומד על דרישתי שדבר שכבר הפצתם לציבור להערות, הציבור כבר העיר עליו את הערותיו, אחרי הערותיו של הציבור אמרתם שאתם רוצים לקדם אותו ומצב המלחמה תקע אותו, אבל אין שום סיבה בעולם שאנחנו נייצר עומס בירוקרטי כדי להיפטר ממשלוח פרסום לאיזה עיתון

שמחה רוטמן:  בעיניי זה מגוחך ולכן אני רוצה שהנוסח כאן יהיה תיקון

שמחה רוטמן:  כמובן אנחנו בהוראת שעה, אנחנו לא נעשה את זה הוראת קבע, אתם תביאו בעזרת השם את הוראת הקבע בקרוב

שמחה רוטמן:  זה בידיים שלכם, זה נמצא אצלכם ואם במסגרת פרק זמן שיחלוף ממתי שאנחנו מתקנים עכשיו את התקנות עד שתעבור הוראת הקבע תקבלו ריג'קטים – אז קיבלתם מה שנקרא פיילוט בחינם לעניין הפטור מחובת הפרסום

אלעזר שטרן: זה יהיה כמו הניסוח שיש למינהלת תקומה

שמחה רוטמן: כן

שמחה רוטמן:  לא יהיה הבדל בניסוחים

שמחה רוטמן:  לתקופת הוראת השעה הזאת יהיה פטור מפרסום בעיתונים ויפרסמו רק באתר האינטרנט של המשרד

עדי קול: אדוני, אם אפשר שני משפטים

עדי קול:  כפי שאדוני אמר, העמדה שלנו, העמדה המקצועית של משרד האוצר, פורטה באופן ברור במסגרת התזכיר הגדול ושם באמת העמדה העקרונית שלנו - ואנחנו לא חוזרים בנו – שהפרסום בעיתונים הוא אכן לא נדרש

עדי קול:  הקושי שלנו הוא שהנושא הזה לא היה חלק מההליך שבפניו אנחנו מצויים כרגע

עדי קול:  זו נקודה אחת

עדי קול:      הנקודה השנייה היא שגם הליך הערות הציבור שהיה אז לא נשלם

עדי קול:  כלומר, קיבלנו הערות ציבור, לא פרסמנו לציבור אילו תקנות אנחנו מתכננים לקדם לאחר שמיעת הערות הציבור, כך שההליך ההוא לא הושלם

עדי קול:       לכן אנחנו סבורים שלכל הפחות יש קושי בקידום צעד כזה שלא פורסם אגב ההליך הזה ושהליך שמיעת הערות הציבור הקודם לא מוצה במסגרת תיקון התקנות האלה

קובי פאר: אני רוצה לומר דבר אחד ואני מאוד מאוד מבקש, ממש ממש מבקש

קובי פאר:  אני מאוד חושש מהאמירה שנאמרה כאן שעלולה בעיניי – אולי אני לא מבין נכון ואולי אני לא קורא נכון ואני אשמח שזה יובהר – שאם כתוצאה מזה שתהיה הרחבה, אנחנו בסוף ניתקל במצב שהשר לא יחתום כי מישהו יגיד לו שיש מניעה משפטית, מה שיצא בסוף זה שכל שכרנו יצא בהפסדנו והמינהלת לא תוכל לתפקד

קובי פאר:  אני מאוד מבקש שהנושא הזה בצד המשפטי ייסגר

שמחה רוטמן: בסדר גמור

שמחה רוטמן:  אני מבין את החשש הזה

שמחה רוטמן:  למיטב הבנתי הגדרת מניעה משפטית לשר לחתום, זה לא חונה אצלנו

שמחה רוטמן:  אני חוזר ואומר שהעמדה המקצועית היא שזה הדבר הנכון

שמחה רוטמן:  הערות ציבור בנושא הזה היו

שמחה רוטמן:  אני ממש חושב שכאשר מתקבלות החלטות שמשפיעות על מיליונים מאזרחי ישראל בהליך, בדרך כלל תקנות לא מקבלות שלושה דיונים בתוך שבוע אבל בתקנות האלה ישבנו שלושה דיונים ארוכים בתוך שבוע ועשינו זאת בגלל הדחיפות ובגלל המרץ

שמחה רוטמן:      אנחנו עושים עבודה מאוד יסודית

שמחה רוטמן:  אין תקנות שהגיעו אלינו לוועדה - ואני רוצה לציין את זה, ואם המקרים האלה יסייעו לאנשי משרד האוצר לתת חוות דעת שבעיניי הן נכונות לשר האוצר, מה טוב - ולא שאלתי, ובדרך כלל גם דרשתי ובדרך כלל גם קיבלתי

שמחה רוטמן:  כשבאו עם רעיון טוב, אמרתי שהבאתם את זה מצומצם על קבוצה מסוימת ושאלתי למה לא מרחיבים את זה, למה מגדילים את הבירוקרטיה כשבאים לעזור

שמחה רוטמן:  אני מדבר בין אם על פרוצדורות בדיני ירושה, בין אם על הגנת הפרטיות

שמחה רוטמן:  כך עשינו בכל אחת מהסוגיות

שמחה רוטמן:  זו עבודתה של הכנסת, לעשות בדיוק את מה שאנחנו עושים כאן בוועדה

שמחה רוטמן:  לעבור פרט-פרט, יש המון פרטים שבעקבות הדרישות שלנו ירדו, יש כאלה ששונו, יש כאלה שצומצמו, יש כאלה שהורחבו

שמחה רוטמן:  זו העבודה שלנו

שמחה רוטמן:  אנחנו לא חותמת גומי

שמחה רוטמן:  לכן מהבחינה הזאת התקנות צריכות לשקף

שמחה רוטמן:  אם לא הופץ אף פעם להערות הציבור, לא יודע, אולי היה קופץ לי קצת הלב אבל זה הופץ, נאספו הערות, נאמרו, ישבו כאן כולם, ישב כאן מומחה למכרזים שאמר שבשנת 2023 אנחנו משגעים את כל האנשים לפרסם, למי זה עוזר חוץ מבירוקרטיה? למי זה עוזר חוץ מבירוקרטיה ובזבוז כספי ציבור? כולם היום באינטרנט

שמחה רוטמן:  המיעוט כאן איננו מיעוט

שמחה רוטמן:       אני אומר שאנחנו כאן בהוראת שעה

שמחה רוטמן:  אם יצופו ריג'קטים, יש תקנות אחרות בהליכי עבודה

שמחה רוטמן:  גם אם יבואו הערות, יגידו שאנחנו עכשיו נתקן את זה כשנביא את התקנות המלאות

עדי קול: אדוני, אולי אפשר לשקול לקצר את פרק הזמן עליו מדובר

עדי קול:  כלומר, שהוראת השעה שלא תהיה לשנה מלאה אלא לפרק זמן קצר יותר של נניח חצי שנה או משהו כזה

שמחה רוטמן: אני אומר לך שאם בתוך חצי שנה אתה לא מביא לי את התקנות המלאות לטפל בזה, אנחנו בבעיה אחרת

שמחה רוטמן:  בוא נעשה את זה עכשיו

שמחה רוטמן:  אתם בכל מקרה רוצים לקדם את הפטור ואנחנו בכל מקרה סיכמנו שנעשה את זה מהר בעזרת השם

שמחה רוטמן:  זה תיקון חשוב, זה תיקון שחוסך כסף למדינה בתקופה קשה, בתקופה שאנחנו מדברים על סכומים הרבה יותר קטנים ובירוקרטיה הרבה פחות גדולה מקופת הציבור שזכו לדיון ציבורי הרבה יותר מקיף ממה שאנחנו עושים כאן

שמחה רוטמן:  בעיניי זה לא דבר נכון

שמחה רוטמן:      אני אומר שוב שבואו נעשה את זה, בואו נשחרר את האירוע, תקבלו ריג'קטים, יבואו טענות, תחשבו שיש דברים שנפלו בין הכיסאות, במסגרת תיקון התקנות הגדול שלכם, תבואו ותאמרו שעשיתם טעות - טעות לעולם חוזרת

שמחה רוטמן:  תפיצו תזכיר אחר

שמחה רוטמן:  מה קרה? מה הנזק הגדול? אנחנו לא מדברים עכשיו על חקיקה בשלוש קריאות

שמחה רוטמן:  אם יהיו בעיות, נתקדם

שמחה רוטמן:       הקראנו את ההצעה

קובי פאר: אני מבקש מאוד שיהיה ברור - אני פונה אליכם - שאם אתם חושבים שיש כאן איזושהי מניעה משפטית שתגרום לכך שמחר השר לא יוכל לחתום, אני מאוד מאוד מבקש שלא נגיע לאירוע הזה כי אז באמת המינהלת מפסיקה לעבוד

עדי קול: אני אומר שיש כאן סוגיה שצריך לבחון

עדי קול:  להגיד כרגע מניעה משפטית - - -     

שמחה רוטמן: אתם רוצים שנצא לעוד הפסקה של 20 דקות?     

עדי קול: לא

עדי קול:  אני אומר שזו סוגייה שנצטרך לבחון

עדי קול:  יש לזה משמעויות

קובי פאר: המשמעות היא שעכשיו השאירו אותנו חשופים

שמחה רוטמן: אני מאוד מקווה שלא ישאירו אתכם כך כי אני חושב שזו אמירה מאוד בעייתית, בגלל הדבר הזה לעכב תקנות

שמחה רוטמן:  אם צריך, יחזרו אלינו לוועדה

שמחה רוטמן:  בשביל זה נכנס דיון גם באמצע הלילה

שמחה רוטמן:  אחרי שהעמדה היא עמדה מקצועית של משרד והיא הופצה להערות הציבור, לבוא ולומר ששר לא יכול לחתום עליה בעקבות הערות של חברי כנסת, זה להפוך אותנו לחותמת גומי ולזה אני לא אסכים

שמחה רוטמן:  במישור העקרוני

קובי פאר: אני לא מחווה דעה

שמחה רוטמן: אני אומר שבמישור העקרוני לבוא ולומר שאם אתם לא תאשרו את התקנות כמו שאנחנו המשרד רוצים, אנחנו נגיד לשר לא לחתום עליהן, זה יהיה קושי שאנחנו נגיד לשר לא לחתום – זה להפוך אותי כוועדה לחותמת גומי ולזה אני לא יכול להסכים

שמחה רוטמן:  היה כאן דיון מהותי, איכותי, עם נציגים מהציבור, עם נציגים מארגונים, לובי 99 – לזכותם ייאמר - יושבים כאן כל הזמן

זהר אלטמן רפאל: זה נכון

מיטל פרי: גם אנחנו

שמחה רוטמן: אני אומר שמילא יש ארגונים כאן שהם מה שנקרא בעלי עניין ישירים בתקנות כמו התעשיינים וכולי

שמחה רוטמן:  להפוך את כל הדיון שהיה כאן ולומר שאם אנחנו לא מתיישרים לפי חוות הדעת של היועץ המשפטי של משרד האוצר, אז שר האוצר לא חותם על מה שהכנסת אישרה אחרי הדיון המהותי, היסודי והעקבי שנעשה כאן, בעיניי לא לגיטימי ואת זה אני לא אקבל

שמחה רוטמן:  לכן הם יחתמו ואם הם לא יחתמו, תאמין לי שאני ומשה, שנינו נעלה אליהם לרגל

זהר אלטמן רפאל: הייתי שמחה להוסיף עוד משהו אחד

זהר אלטמן רפאל:  כן חשבתי שיחזרו שוב על הסעיפים ולא התייחסתי לעניין ההרחבה

זהר אלטמן רפאל:  דיברנו בדיון הראשון על תכליות המלחמה שגם אם מרחיבים את זה לכלל הרשויות, לכלל המשרדים, זה יחול רק על ענייני המלחמה

זהר אלטמן רפאל:  אני ממש מתנגדת לעניין סעיף 5

זהר אלטמן רפאל:  בתקנה 3 יש את כל הסכומים בהתאם לתזכיר המקורי שהופץ להערותה ציבור אמנם אבל עוד לא התקדם ועוד לא התקבל

שמחה רוטמן: על מה מדובר? את מדברת על ה-100,000

זהר אלטמן רפאל: כן

זהר אלטמן רפאל:  להרחיב את זה לעניינים שהם לא למטרות מלחמה

זהר אלטמן רפאל:  במסגרת הוראת שעה שעניינה הוראות מינהלת תקומה והוראות המלחמה, אני חושבת שזאת ממש חריגה

שמחה רוטמן: בסדר גמור

שמחה רוטמן:  אני רק מציין שדווקא על זה קיימנו את הדיון ועמדתך אז נאמרה

זהר אלטמן רפאל: לא

זהר אלטמן רפאל:  היום התקיים הדיון

שמחה רוטמן: נכון

שמחה רוטמן:  בתחילת הדיון

שמחה רוטמן:  היועץ המשפטי העלה את הנקודה הזאת ואת חוזרת עליה

שמחה רוטמן:  דנו בה והסיבות שבגללן עשינו את זה, זה באמת הנושא של ההשוואה למציאות, גם ההשוואה לתקנות הקבועות וגם ההשוואה לרשויות המקומיות שהן 140

שמחה רוטמן:  זאת אנומליה

שמחה רוטמן:  זה שזה 50,000 למשרד ממשלתי, זו אנומליה

זהר אלטמן רפאל: שצריך לפתור אותה בתזכיר הגדול ולא בהוראת שעה

שמחה רוטמן: נכון

שמחה רוטמן:  צריך לפתור אותה

שמחה רוטמן:  כדי למנוע סיטואציה שעבור התקשרויות של 60,000 שקלים פונים למינהלת תקומה, אני חושב שזה מחובר באופן ישיר לאירוע

שמחה רוטמן:  בכל מקרה, ניהלנו כאן דיון די מהותי ועקבי על הנושא הזה

שמחה רוטמן:  בכל מקרה, ההתעקשות שלכם על פרסומים קיבל כאן תמיכה מקיר לקיר

זהר אלטמן רפאל: כן

זהר אלטמן רפאל:  יש הישגים

שמחה רוטמן: שלי כמובן, שלובי 99 תומך בי

שמחה רוטמן:  זה הישג

שמחה רוטמן:  זה האירוע כאן מבחינתי

ארז מלול: זאת רק הוראת שעה

שמחה רוטמן: נחכה רגע לקרויזר שרוצה להשתתף בהצבעה

אלעזר שטרן: אני רק אציין שלושה שינויים שנעשו לעומת הנוסח שמונח על שולחן הוועדה

אלעזר שטרן:  שינוי אחד הוא בסעיף של ספק יחיד

אלעזר שטרן:  בשני הסעיפים התיקון יהיה לחמישה

שמחה רוטמן: חמש-חמש

אלעזר שטרן: התיקון השני הוא מחיקה של התיקון שהוצע לתקנה 1ג לעניין הפרסום

אלעזר שטרן:  התיקון השלישי הוא מה שדובר עכשיו לעניין הסיפור של הפרסום

אלעזר שטרן:  אלה שלושת התיקונים על הנוסח המעודכן שהופץ הבוקר

ארז מלול: יושב-ראש הוועדה הודה ללובי 99 ולתעשיינים

ארז מלול:  הציבור לא רואה את מה שיושב-ראש הוועדה עושה מה-7 באוקטובר עד היום

ארז מלול:  אני חבר ועדה ואני עוקב

ארז מלול:  באמת, עושה למען כל החטופים, הפצועים, המילואימניקים, התקומה, בתי-המשפט, האסירים

ארז מלול:  כל הדברים האלה, ב-24, לפעמים גם 7, הוא עושה ומגיע לו יישר כוח

ארז מלול:  כואב לי שהציבור לא נחשף לכל הדברים האלה

ארז מלול:  באמת יישר כוח, שמחה

מיטל פרי: גם אנחנו מבקשים לברך את כבוד היושב-ראש והוועדה על שמירה ראויה של הוראה שהגיעה לכאן קצת מופרזת ומקוממת ובעיקר לדרישתנו לנושא הפרסום שבאמת יאפשר בחינה בסיסית ובריאה וגם להבנה של החשיבות של הרכש מיצרנים מקומיים, בעיקר קטנים ובינוניים בפריפריה

מיטל פרי:  אנחנו בכל-זאת נדרוש איזשהו דיווח אבל זה כבר עניין אחר

שמחה רוטמן: תודה רבה

שמחה רוטמן:  מאחר ונמצא כאן גם מרכז השלטון המקומי, אני אומר – באתי בדברים גם עם יושב-ראש ועדת הפנים בנושא זה – גם לפרוטוקול שאני מבקש שפערים שיהיו בין הרשויות המקומיות שהן עיריות לבין הרשויות המקומיות שהן מועצות אזוריות, שאותו רציונל שליווה את העבודה שלנו כאן יהיה גם בתקנות המקבילות של עיריות ומועצות מקומיות

שמחה רוטמן:  הוא הבין את ההיגיון שבדבר ולהבנתי הוא יתמוך בזה אבל הוא ידבר בשמו הוא כשזה יגיע אליו

שמחה רוטמן:  בהמשך, בעקבות הדיונים כאן, אני גם אעביר לשר הפנים פנייה בנושא

רעות שוורץ: הלשכה המשפטית במשרד הפנים

רעות שוורץ:  אנחנו רק נגיד ששמענו את דבריו של אדוני ואנחנו צריכים לערוך בחינה כוללת שתכלול מה הם הצרכים בשטח של הרשויות המקומיות

רעות שוורץ:  נסב את תשומת הלב שהשוני לא נובע רק מהתיקונים כאן בעניין מינהלת תקומה אלא כל הבסיס של חוק חובת המכרזים הוא שונה ביחס לרשויות והמנגנונים הם שונים

רעות שוורץ:  לכן זה דורש בחינה כוללת ומקיפה

שמחה רוטמן: נכון

שמחה רוטמן:  אני רק מבקש שהבחינה הכוללת הזאת תיעשה מהר כדי שמינהלת תקומה תוכל לעבוד בשיתוף פעולה הדוק וטוב כמו שהיא רוצה לעבוד עם העיריות ועם המועצות האזוריות שבאזור בלי לייצר משפך לא נכון שאנחנו לא רוצים אותו

שמחה רוטמן:  גם אם זה יהיה בשלב הראשון תחום לאלו שנמצאים בתחומם לפחות, לפני בחינה הכוללת, אני מבקש שתשקלו זאת

שמחה רוטמן:      תודה רבה

שמחה רוטמן:  אנחנו נעבור להצבעה

שמחה רוטמן:  מי בעד אישור התקנות בשינויים שהוקראו? 3

שמחה רוטמן:  מי נגד? אין מתנגדים

שמחה רוטמן:  מי נמנע? אין נמנעים

שמחה רוטמן: התקנות אושרו     

שמחה רוטמן: אני קובע כי נוסח התקנות בשינויים התקבל בוועדה ויועבר לשר האוצר

שמחה רוטמן:       אני חוזר על בקשתי, אנא, אל תהפכו את הכנסת לחותמת גומי ובוודאי אל תעכבו אפילו לא בדקה אחת יותר ממה שנדרש - ולהבנתי בכלל לא נדרש - את מינהלת תקומה שתוכל לעבוד, להתקדם ולפעול

שמחה רוטמן:  כולנו, כל חברי הכנסת וכל הנוכחים כאן, יצאו משגרת יומם בצורה מעוררת הערכה – אני מדבר על הייעוץ המשפטי ועל כל הנוגעים בדבר, וכמובן גם על הייעוץ המשטי של משרד האוצר, משרד המשפטים ואחרים – כדי לשחרר את התקנות האלה כמה שיותר מהר, כולל החשב הכללי עצמו שטרח ועסק בנושא עקב חשיבותו

שמחה רוטמן:  לכן אני מבקש לא לעכב אותן אלא שחררו אותן כמה שיותר מהר

שמחה רוטמן:      תודה

שמחה רוטמן:  ישיבה זו נעולה